VELIKA KLADUŠA: FEDERALNI MINISTAR ŠEMSUDIN DEDIĆ POSJETIO NEKOLIKO PRIVREDNIH SUBJEKATA | RTVUSK.ba\nVELIKA KLADUŠA: FEDERALNI MINISTAR ŠEMSUDIN DEDIĆ POSJETIO NEKOLIKO PRIVREDNIH SUBJEKATA\n-\tFederalni ministar poljoprivrede, Šemsudin Dedić boravio je jučer u posjeti poljoprivrednim i privrednim proizvođačima Velike Kladuše. Posjetio je članove udruženja pčelara „Krajiška pčela“, radnike kompanije „Kolmix“ te jednog proizvođača mlijeka\nVELIKA KLADUŠA, 3. juni - Ministar Dedić je posjetu počeo obilaskom pčelinjaka jednog od najvećih proizvođača meda i pčelinjih proizvoda na području velikokladuške općine. Ovdje se mogao uvjeriti u zaokružen ciklus proizvodnje, ali i da svi nivoi vlasti učestvuju u pomoći ovoj grani poljoprivrede.\nPrema riječima Nedžada Kekića pčelara i domaćina ove posjete, on i svi koji u ovoj grani poljoprivrede vide šansu, od ministarstva očekuju da će raditi na tome da se poboljšaju uslovi pčelarenja i proizvodnje pčelinjih proizvoda. Odluka koja je skoro donešena njima će puno značiti u smislu držanja pčela, proizvodnje pčelinjih proizvoda i pakiranja. Velikokladuški pčelari, nedavno usvojeni Pravilnik o uzgoju pčela smatraju izrazito bitnim. Kao slijedeći korak vide uvođenje registra pčelara i košnica.\nNisvet Mujanović, predsjednik Udruženja pčelara „Krajiška pčela“ kazao je ovom prilikom kako bi oni kao udruženje trebali poraditi na tome da se napravi registar u kojem će se evidentirati košnice, a kako bi mogli u narednom periodu tražiti od ministarstva da se poticaj plaća po košnici što bi za pčelare bilo produktivno za naredni period.\nMinistar Dedić je istakao da ministarstvo intenzivno radi na stvaranju boljeg ambijenta za ovu granu poljoprivrede. Kada je u pitanju pčelarstvo, kazao je da se radi o proizvodnji koja ima perspektivu te da pčelari trebaju imati još značajniju podršku. Ministar Dedić je spomenuo i posjetu jednom od velikokladuških proizvođača mlijeka, te kako je Unsko-sanski kanton s razlogom najveći proizvođač mlijeka u Federaciji BiH.\nBila je ovo prilika i za posjetu preduzeću „Kolmix“, jednom od najvećih proizvođača začina u BiH, koji je na tržištu prisutan već 20 godina. Menadžment je ministra upoznao o budućim planovima i razvoju preduzeća. I u ovom pogledu, prema riječima Dedića postoji namjera da se kroz projekte IFAD-a i projekte koje imaju na raspolaganju na nivou Federacije ostvari saradnja sa ovim preduzećem i na neki način značajnije podrži razvoj i proizvodnja.\nOvim riječima direktor preduzeća „Kolmix“ Nedžad Mezildžić je ohrabren, naglasivši i dosadašnju pozitivnu saradnju koja može samo da pomogne daljem širenju razvoja palete proizvoda, ali i vezivanja većeg broja kooperanata uz proizvodnju začina.\nPrilikom posjete moglo se čuti i da se radi o kompaniji koja ima osigurano tržište, ali i da su radnici zadovoljni menadžmentom i redovnošću isplate svih obaveza prema njima.\nVELIKA KLADUŠA: POSLJEDNJI POŽARI DODATNO UZNEMIRILI LOKALNO STANOVNIŠTVO


KULIĆ: Sprovodi se instrukcija o minimalnom procesu rada - FILTER\nKULIĆ: Sprovodi se instrukcija o minimalnom procesu rada\nNa Univerzitetu u Istočnom Sarajevu se sprovodi instrukcija o organizovanju minimalnog procesa rada koju je naložilo Ministarstvo za naučnotehnološki razvoj, visoko obrazovanje i informaciono društvo s ciljem suzbijanja širenja virusa korona u Republici Srpskoj, izjavio je Srni rektor ove visokoškolske ustanove Milan Kulić.\n“Da bi se spriječilo širenje infekcije, u službama Rektorata, kao i na svih 17 organizacionih jedinica Univerziteta u Istočnom Sarajevu, broj zaposlenih koji svakodnevno obavljaju poslove sveden je na minimum, vodeći računa da proces funkcionisanja ne bude ugrožen“, rekao je Kulić.\nOn je naveo da je nastava obustavljena na svim fakultetima i akademijama Univerziteta u Istočnom Sarajevu, te dodao da će sjednice nastavno-naučnih vijeća, Senata, Upravnog odbora, te Proširenog kolegijuma biti održavane elektronski.\n“Trenutno, u okviru međunarodne razmjene, devet naših studenata se nalazi u Španiji, pet u Poljskoj, dvoje u Rusiji i jedan u Kini. Svi su dobro i sa njima smo u svakodnevnoj komunikaciji“, istakao je Kulić.\nOn je apelovao da se studenti i zaposleni na Univerzitetu u Istočnom Sarajevu pridržavaju instrukcija Vlade Republike Srpske, dajući tako puni doprinos očuvanju zdravlja svih u Republici Srpskoj i pokazujući odgovornost prema Republici i Univerzitetu.\nKulić je istakao da je, kada je riječ o instrukciji o omogućavanju praćenja nastave na daljinu, data preporuka svim organizacionim jedinicama Univerziteta da, u skladu sa specifičnostima nastavnih predmeta i tehničkim mogućnostima, elektronskim sredstvima komunikacije studentima omoguće pristup nastavnom materijalu, prezentacijama, audio-video materijalu u elektronskoj formi.\n“Nastavnici i saradnici imaju obavezu stalne komunikacije i konsultacija sa studentima elektronski i da im pruže svaku vrstu pomoći“, dodao je Kulić.\nOn je naglasio da je Univerzitet u Istočnom Sarajevu nastao u izuzetno teškim ratnim vremenima, te se razvijao u poslijeratnom periodu, što ih je učvrstilo u namjeri da se svi zajedno, zaposleni i studenti, bore za očuvanje ove visokoškolske ustanove.\n“Siguran sam da će Univerzitet u Istočnom Sarajevu i poslije ove izuzetno teške situacije izaći još jači. O eventualnim posljedicama kojih će sigurno biti, moći ćemo govoriti kada se sve ovo završi i kada bude sačinjena adekvatna analiza“, rekao je Kulić.\nPrethodna ISTOČNO SARAJEVO: Povećan broj požara na otvorenom\nSledeća ŠEŠLIJA: U toku procedura za nabavku CT aparata


Vitezovi Templari Srbije u borbi za očuvanje kulturne baštine Kosova i Metohije! - PRess Serbia | PR PRess team\nDruštvo • Entertainment • Event • Intervju • News • Zanimljivosti\nVitezovi proslavili devet vekova postojanja i u saradnji sa “Poštom Srbije” objavili jubilarnu poštansku markicu\nSvečana proslava povodom 900 godina od osnivanja Reda Templara održava se u Beogradu, tako da su poslednjih nedelju dana vodeci Templari iz citavog sveta gosti naseg glavnog grada i Velikog Priorata Srbije.\nNakon visednevnog upoznavanja kulturnih spomenika širom Srbije, istaknuti članovi Reda su prisustvovali konferenciji za medije. Konferenciju je otvorio Veliki Prior Dragutin Zagorac, koji je pored srece zbog velikog jubileja od devet vekova, izrazio zadovoljstvo i zbog jedinstvene saradnje sa “Postom Srbije” i objavljivanja postanske markice, sto je jedinstven slucaj u svetu.\nTakodje, prisutni su se osvrnuli i na to sto upravo Red Vitezova Templara ima konsultativni status pri Ujedinjenim Nacijama sa stalnom delegacijom, te da se Veliki Priorat Srbije diplomatskim sredstvima, godinama unazad uspesno zalaze za zastitu nase kulturne bastine na Kosovu i Metohiji.\nPored istaknutih svetskih drzavnika iambasadora, podrsku ovom dogadjaju dalo je Ministarstvo spoljnih poslova Srbije, ali zbog sprecenosti Prvog predsednika Vlade Srbije i ministra spoljnih poslova Ivice Dacica, ispred ove institucije dogadjaju je prisustvovao ambasador Branimir Filipovic.\nTagoviKosovo i Metohija kultura očuvanje srbija templari vitezovi


Kosovo, stvarno i moguće: Doćerasmo li cara do duvara? - 28.10.2016, Sputnik Srbija\nSagovornici Sputnjika smatraju da srpske vlasti imaju još malo manevarskog prostora da izbegnu priznanje Kosova, mada se, kako kažu, ka tome debelo zagazilo. Po... 28.10.2016, Sputnik Srbija\nanalize i mišljenja, komentari i analitika, aleksandar vučić, federika mogerini, edita tahiri\n11:43 28.10.2016 (Osveženo: 14:54 30.08.2021)\n© Flickr / Photo RNW.orgKosovska Mitrovica\nPriština je Briselu predala nove uslove za nastavak dijaloga sa Beogradom, među kojima se, pre svega, traži uspostavljanje granice između „dve države“.\nSumnjičav prema tome da je Priština samostalno postavila najnovije uslove koji, kako kaže, samo „dolivaju ulje na vatru“, srpski premijer Aleksandar Vučić razgovarao je sa visokom predstavnicom za spoljnu politiku i bezbednost EU Federikom Mogerini.\nIz šturog, diplomatski sročenog saopštenja, poput mnogih pre, nismo saznali ništa što već nismo znali: treba sprovesti sve do sad dogovoreno u dijalogu Beograda i Prištine (što je, s obzirom na Poglavlje 35 o Kosovu, osnovni uslov nastavka pregovora o pristupanju Srbije Evropskoj uniji). Nastavak evropskog puta od suštinskog je značaja za političku i ekonomsku budućnost Srbije, saglasili su se Vučić i Mogerini.\nSagovornici Sputnjika, analitičar Đorđe Vukadinović i profesor na Fakultetu političkih nauka (FPN) Slobodan Samardžić, smatraju da su najnovija dešavanja samo znak da se u praktičnom priznavanju nezavisnog Kosova daleko odmaklo, ali i da Vlada Srbije još ima manevarskog prostora da pruži otpor.\nPrema mišljenju Vukadinovića, jedini mogući izlaz posle svega jeste prekid pregovora o pridruživanju EU.\n„Nadam se da će biti snage i političke pameti, pa i hrabrosti da se tome odupre. U suštini, mislim da je jedini mogući ishod stopiranje ili zamrzavanje pregovora o pridruživanju, ili njihovo stavljanje na ’slepi kolosek‘, pa kada se stvore bolji politički uslovi, da se nastavi“, ocenio je Vukadinović.\n26 Oktobar 2016, 21:28\nKoliko god u Beogradu bili iznenađeni tim zahtevima, reč je, smatra Vukadinović, o grubljoj formulaciji starog, dobro poznatog zahteva.\nDruga stvar je, kaže on, što mnogi u Beogradu — ne samo ova Vlada, nego i prethodna, ali je i ova nastavila sa tom praksom — zabijaju glavu u pesak.\nZašto je baš sada došlo do takvih zahteva Prištine može samo da se nagađa. Verovatno je procenjeno da je Beograd trenutno dovoljno podložan pritisku i da je u opštoj, globalnoj geopolitičkoj konfuziji, a posebno u regionu, možda sada pravi trenutak da se neke stvari po pitanju Kosova, koje se očekuju i u Prištini, Briselu i Vašingtonu, ubrzaju.\n„Malo je verovatno da je ovo usamljeni i izolovani ’spontani‘ gest Prištine. Verovatnije je da je tu bilo nekog sufliranja i usklađivanja tajminga“, ističe Đorđe Vukadinović, i napominje da se u suštini potezi Prištine, Brisela i Vašingtona uvek koordiniraju i uzajamno potpomažu.\nNa pitanje o daljem mogućem scenariju, on kaže da će verovatno biti isto kao i mnogo puta do sada.\n„Priština podigne lestvicu vrlo visoko, zahtev bude brutalan, onda ga malo preformulišu i ublaže, pa to onda naši pregovarači prikažu kao veliki uspeh i pobedu. A u suštini, zahtev ostaje na stolu“, slikovit je Vukadinović.\n„Naši prvo počnu da negoduju, pa onda jedan po jedan zahtev počnu da ispunjavaju“, kaže analitičar i smatra da bi bilo veoma loše ako bi se to dogodilo i sada.\n27 Oktobar 2016, 18:54\nSlobodan Samardžić je takođe mišljenja da Srbija ima još manevarskog prostora za reagovanje i da se još uvek nešto pita, ali i da je na njoj sada puna odgovornost za sve što sledi. Bez obzira na promenjene geopolitičke okolnosti i na to da danas međunarodna zajednica nije ono što je bila juče, o pitanju Kosova ne mogu da odlučuju Rusija ili Kina, naglašava on. Srbija će imati pomoć „trećih faktora“ samo ako sama bude zaista htela da sačuva Kosovo, tvrdi Samardžić.\n„Atmosfera je sada takva da se tu može pružiti otpor, može se tražiti promena modusa pregovaranja (sa EU), pa čak i promena krajnjeg cilja. Ako EU ne može više da se širi, onda naš cilj ne može biti punopravno članstvo. Ali zato cilj može biti neka druga vrsta sporazuma sa EU, gde bi se neki sektori javnog života uređivali po ugledu na Uniju, a neki ne“, smatra profesor FPN.\nTo je, kako objašnjava Samardžić, nešto što odgovara današnjem stanju u Evropskoj uniji, koja sada ima „diferenciranu integraciju“.\n„Nije integracioni proces svugde jednak i naše pridruživanje može biti diferencirano. Samo treba pratiti duh vremena“, kaže on u razgovoru za Sputnjik.\nOvakvu situaciju je, napominje Samardžić, trebalo očekivati.\n„Priština ništa ne radi na svoju ruku i nikada nije ni radila. Uvek su iza njenih poteza stajale SAD ili Evropska unija. Briselu se sada žuri da završi taj posao, jer on zna koliko je ovoj Vladi stalo da nastavi pregovore, da se otvaraju neka nova poglavlja.“\nTo je nešto što Evropska unija može da iskoristi kao vrstu pritiska ili ucene na Srbiju, kaže Samardžić.\n„Došao je trenutak i sada se mora odlučiti“, kategoričan je on.\nSamardžić objašnjava da niko neće eksplicitno priznati Kosovo, ali hoće i defakto i dejure, jer pravno obavezujući dokument na čije potpisivanje se obavezala Vlada Srbije, prema pregovaračkom okviru iz 2014. godine, zapravo jeste dejure priznanje Kosova.\n„Sve vodi ka tome — kada se napravilo 99 koraka, teško da se neće napraviti i stoti. Ako ga naprave, treba reći: predali ste Kosovo, i ostaće vam u istoriji poznato to junačko delo“, kaže Samardžić.\nZato, smatra profesor FPN, Vlada treba da iskoristi trenutnu klimu i traži promenu modusa pregovora, pa čak i promenu krajnjeg cilja — ulaska u EU, koja više ne može da se širi na način kako je to činila do sada.


Simulatori sudara u centru Niša - TV ZONA PLUS - HD\nSimulatori sudara u centru Niša\nјул 23, 2015 Agencij za bezbednost saobraćaja, bezbednosni pojasevi, Niš, simulatori sudara\nU centru Niša danas su bili postavljeni simulatori čeonog sudara i prevrtanja vozila, kako bi se građani mogli uveriti u značaj upotrebe sigurnosnog pojasa. A Nišlijama je to izgleda najpotrebnije, jer prednjače po broju prekršaja kada je u pitanju vezivanje pojasa.\nSimulacije je organizovala Agencija za bezbednost saobraćaja Republike Srbije, u saradnji sa resornom upravom i Savetom za bezbednost saobraćaja grada Niša. Iz Agencije kažu da se vezuje sve više vozača i putnika.\nPovećali smo procenat upotrebe na prednjim sedištima za dva procenta, time nismo zadovoljni pa moramo nastaviti dalje da radimo na tome. Na zadnjim sedištima smo povećali procenat upotrebe sigurnosnih pojaseva sa 3,1 na 7,3% što je prilično dobar rezultat, kaže direktor Agencije za bezbednost saobraćaja Milan Božović.\nAko se zna da Nišlije naviše krše propis o obaveznom vezivanju pojaseva, onda je ovakva edukacija još važnija.\nNajgori smo u Srbiji po procentu vezivanja pojaseva i po procentu uhvaćenih vozača. Dobro je to što su kontrole vozača pojačane i što niko nije pošteđen, ocenio je gradonačelnik Niša Zoran Perišić.\nDa bi dao primer, i gradonačelnik je isprobao simulator prevrtanja vozila, zajedno sa većnikom Mihajlom Zdravković, koji je i resorno zadužen za saobraćaj.\nPreminuo pretučeni radnik obezbeđenja "Elmonta"


Ekonomija - datum: 2019-12-28\nFakturisali 87 miliona\nOsiguravajuća društva u Crnoj Gori su za 11 mjeseci ove godine fakturisala ukupnu bruto premiju od 86,9 miliona eura, što predstavlja rast od 9,5 odsto u odnosu na isti period prošle godine, saopšteno je iz Agencije za nadzor osiguranja (ANO).\n– Na taj način je za 11 mjeseci ove godine ostvarena veća premija od cjelokupne za prošlu godinu – piše u saopštenju.\nIz ANO su kazali da je najviši nominalni rast prvi put ostvarila vrsta osiguranje života, i to za 1,6 miliona eura.\nPU objavila program\nPoreska uprava (PU) objavila je program unapređenja poštovanja poreskih obaveza za narednu godinu, u kojem je fokus na djelatnostima koje predstavljaju najveći izvor prihoda i posjeduju najznačajniji fiskalni potencijal, ali ujedno nose i veliki rizik za poštovanje poreskih propisa. Direktor PU Miomir M. Mugoša je kazao da ta institucija, uz snažnu posvećenost i podršku eksperata MMF-a, radi na implementaciji sveobuhvatne reforme.\nUložili u remont pruge\nŽeljeznička infrastruktura je u ovoj godini realizovala znatna ulaganja u remont gornjeg stroja pruge, obnovu mostova i tunela i stabilizaciju kosina, iz različitih izvora finansiranja, odnosno donacija i kreditnih linija banaka. Analiza projekata koji su finansirani ukazuje da se investira da se postojeća mreža dovede na projektovano stanje.


EU blokira američke sankcije koje se tiču poslovanja sa Iranom | Biznis i Finansije\n/ Ekonomija / EU blokira američke sankcije koje se tiču poslovanja sa Iranom\nEU blokira američke sankcije koje se tiču poslovanja sa Iranom\nRedakcija BIF on 07/06/2018 - 11:20 in Ekonomija, Slajder\nEvropska komisija je usvojila propis koji bi trebalo da omogući suprotstavljanje ekstrateritorijalnih posledica američkih sankcija po evropske kompanije koje žele da investiraju u Iranu posle istupanja Vašingtona iz nuklearnog sporazuma s Teheranom. Taj evropski propis, nazvan “zakon o blokadi”, smišljen je 1996. da bi se zaobišao američki embargo Kubi, ali nikada nije upotrebljen.\nEvropska komisija je navela da države članice i Evropski parlament imaju dva meseca da iznesu primedbe. Saopšteno je da će “ako ne bude primedbi” propis stupiti na snagu “najkasnije početkom avgusta, kada prva serija američkih sankcija” počne da deluje.\n“Zakon o blokadi” zabranjuje evropskim firmama da se prilagođavaju ekstrateritorijalnim vanevropskim efektima američkih sankcija pod pretnjom kazni koje određuje svaka članica EU.\nTakođe, firmama se nudi kompenzacija za svaku štetu pretrpljenu od sankcija i poništava u EU posledice odluka stranih sudova zasnovanih na sankcijama.\nTaj propis je korisniji malim i srednjim preduzećima koja nemaju mnogo veza sa SAD, nego velikim kompanijama koje rešenje traže u pregovorima sa Vašingtonom o izuzeću iz američkih sankcija.\nSAD eu iran sankcije


VELIKA POSJEĆENOST NA SAJMU ITALIJANSKIH UNIVERZITETA | SRNA\nVELIKA POSJEĆENOST NA SAJMU ITALIJANSKIH UNIVERZITETA\nBANjALUKA, 29. JANUARA /SRNA/ - Sajam italijanskih univerziteta u BiH, na kojem su predstavljene neke od najprestižnijih italijanskih visokoškolskih ustanova, održava se danas u Banjaluci u prisustvu brojnih posjetilaca, učenika i studenata iz Republike Srpske.\nOsim najstarijeg javnog univerziteta u Rimu "La sapijenca", na Sajmu su predstavljena tri milanska univerziteta "Katolika del Sakro kore", Univerzitet komunikacija i jezika i Evropski institut za dizajn, kao i Univerzitet "Ka Foskari" u Veneciji, te univerziteti u Đenovi, Pizi i u Mesini.\nJovana Tintor iz privrednog društva za studentsku orijentaciju "Vija akademika", koje je organizovalo Sajam zajedno sa Ambasadom Italije u BiH i fondacijom "Mozaik", rekla je da je Italija jedna od najatraktivnijih destinacija za studente koji dolaze sa Balkana zbog velikog izbora studijskih programa i mogućih stipendija.\n"Ovdje smo da ih više informišemo o tome", rekla je Tintorova.\nSajam se održava u kontekstu regionalne turneje i na tragu zalaganja Ambasade Italije da uključuje mlade iz cijele zemlje u inicijative koje nude konkretne mogućnosti rasta, posebno u domenu obrazovanja.\nSvaki univerzitet je na personalizovanim štandovima nudio informativne materijale, a posjetioci su sa predstavnicima svakog univerziteta-učesnika sajma mogli detaljnije da razmotre pitanja obrazovne ponude, olakšica i stipendija.\nUčenici i studenti iz Srpske, koji su posjetili Sajam, rekli su novinarima da namjeravaju da studiraju u Italiji zbog brojnih šansi koje im se pružaju na planu profesionalnog napredavanja, pa i fleksibilnosti u nastavi.\nSajam se održava do 19.00 časova u hotelu "Meriot" u Banjaluci.


Hoćanin: ”SDP brine o rodnoj ravnopravnosti i pravima žena” – Radio Televizija Novi Pazar\nHoćanin: ”SDP brine o rodnoj ravnopravnosti i pravima žena”\nNovember 29, 2018 November 29, 2018 Senada Kalic 463 Views\nGovoreći na današnjoj konferenciji za medije u Sandžačkoj demokratskoj partiji, članica gradskog odbora te stranke Sabina Hoćanin kazala je da SDP posebnu pažnju posvećuje rodnoj ravnopravnosti što predstavlja i jedno od ključnih načela.\n”SDP posebnu pažnju pruža rodnoj ravnopravnosti jer je to jedno od ključnih načela demokratije i imperativ za ekonomksi rast i socijalnu koheziju svakog modernog društva. Svakodnevno radimo na osnaživanju žena kako bi im omogućili da se ravnopravno nađu na najvišim funkcijama u društvenom ali i političkom životu.\nForum žena naše stranke aktivno radi i prva aktivnost koja će se desiti već sutra jeste tribina na temu nasilja nad ženama. Tribina će biti organizovana u prostorijama SDP-a sa početkom u 19 časova. I to nije jedina tema kojom će se Forum žena baviti, s obzirom da ubuduće planiramo češća okupljanja, tribine i susrete na kojima ćemo imati različita predavanja” kazala je Hoćanin.\nOna je podsetila i na sve ostale aktivnosti koje Sandžačka demokartska partija kao nosilac vlasti u Novom Pazaru preuzima u cilju pobošljanja uslova života građana.\n”Ono čime se posebno ponosimo jeste to da smo kao nosioci vlasti u Novom Pazaru uradili mnoštvo stvari za poboljšanje životnih uslova naših sugrađana, u vidu razvoja infrastrukture, zdravstvene zaštite, obrazovanja, socijalnih programa kao i raznim sportskim i kulturnim manifestacijama” kazala je Hoćanin.\nOna je na kraju istakla da je Sandžačka demokratska partija najjača stranka u Sandžaku, te da da je takav epitet zalužila radom u korist i za dobrobit svih građana.\n← Neću da budem Hasanaginica\nŠest trofeja za AMK Novi Pazar →


Ðoković igrač decenije - PV Informer Ðoković igrač decenije - PV Informer\n10 mjeseci pre 273 pregleda Izvor: RTCG\nSrpski teniser Novak Ðoković izabran je za igrača decenije u izboru Asocijacije teniskih profesionalaca (ATP), saopšteno je na sajtu te organizacije.\nKako je navedeno, Ðoković je ostvario najveće uspjehe u protekloj deceniji ostavivši iza sebe Rafaela Nadala, Rodžera Federera, Endija Mareja i Stana Vavrinku, koji su se našli među prvih pet u ovom poretku ATP.\nÐoković je osvojio 61 titulu, 15 na gren slemovina, četiri sa završnog Mastersa i 29 sa turnira serije 1.000.\nÐoković je objedinio titule sa sva četiri najveća turnira, prvi je teniser koji je trijumfovao na svim mastersima, a pet puta je godinu završavao kao prvi na svijetu.\nNadal je u prethodnoj deceniji osvojio 48 titula, od kojih 13 sa gren slemova, 20 sa Mastersa, a na prvoj poziciji je na kraju godine bio četiri puta.\nFederer je trijumfovao na 42 turnira, osvojio šest titula na najvećim turnirma, dvije na Završnom mastersu sezone, dok je na Masters turnirma 12. puta dizao pehar.\nVavrinka, peti najbolji tensier u prošloj deceniji podizao je pobjednički pehar 15. puta, tri na gren slemovima i jedan Masters.


Biografije - Marko Savić - Centar za monitoring i istraživanje (CeMI)\nBiografije – Marko Savić\nmr Marko Savić\nOd septembra 2014. angažovan je na Fakultetu političkih nauka kao saradnik u nastavi na predmetima iz oblasti međunarodnih odnosa, međunarodnih ekonomskih odnosa, istorije balkanskih osnosa, izbornih i partijskih sistema.\nMagistrirao je na temi „Ruska geopolitika i Balkan“ na Fakultetu političkih nauka 2017, na smjeru Međunarodni odnosi.\nTokom studiranja bio je urednik prvog studentskog portala u Crnoj Gori „Tragom“ i jedan od osnivača Vijeća studenata Fakulteta političkih nauka. Takođe, ostvario je veliki broj uspjeha od kojih se izdvajaju učešće na Evropskom forumu Alpbah, Austrija, staž u Ministarstvu vanjskih poslova i evropskih integracija, dok je kroz različite projekte i razmjene boravio na Fakultetu političkih nauka Univerziteta u Beogradu i na Roehampton Univerzitetu u Londonu. Dobitnik je nekoliko stipendija od kojih se izdvajaju Atlas stipendija, sveobuhvatna stipendija Evropskog foruma Aplbah, stipendija Ministarstva prosvjete, opštine Nikšić. Stipendista je Mevlana programa putem kojeg je predavao na Fakultetu za političke nauke i administraciju na Katip Čelebi Univerzitetu u Izmiru.\nOd oktobra 2015. godine angažovan je u Centru za monitoring i istraživanje u okviru Odjeljenja za istraživanje javnih politika na poziciji projekt asistenta, a od 2016. na poziciji projekt koordinatora. U ovom periodu bio je koautor i autor nekoliko studija, kratkoročni posmatrač lokalnih izbora u Ukrajini 2015, ekspert za izbore i medije u misiji CeMI za monitoring parlamentarnih izbora Crna Gora 2016.\nAutor je više objavljenih naučnih radova iz oblasti međunarodnih odnosa, učesnik više naučnih konferencija, škola i seminara.\nMarko Savić tečno govori engleski i ruski jezik, a posjeduje i osnovno znanje italijanskog jezika.


EVO ŠTA STE REKLAMIRALI: Srbi se najviše žalili na telefone i laptopove ove godine\n17.12.2015. 15:36h 14.03.2017. 03:46h\nBEOGRAD - Najveći broj prigovora potrošača u Srbiji u 2015. godini odnosio se na informacionu i komunikacionu opremu, za razliku od prethodnih godina kada su se potrošači najviše žalili na obuću i odeću, saopštila je danas Nacionalna organizacija potrošača Srbije.\nKako je navedeno u saopštenju, za razliku od prethodnih godina kada se najveći broj prigovora odnosio na kvalitet obuće i odeće, analiza prigovora je pokazala da u toku 2015. godine prvo mesto po broju prigovora zauzima informaciona i komunikaciona oprema sa 18,5 odsto, zatim obuća i odeća sa 14,8 odsto, veliki kućni aparati sa 6,7 odsto i usluge mobilne telefonije sa 5,9 odsto.\nDodaje se da se sadržaj 45,7 odsto prigovora koji se tiču informacione i komunikacione opreme odnosi na nepoštovanje zakonske i komercijalne garancije, kao što je nepoštovanje rokova za odgovor i rešavanje prigovora.\nTakodje, 77,9 odsto prigovora u tekućoj godini rešeno je savetovanjem, posredovanjem ili sudskim zastupanjem.\n"Primetan je trend povećanja broja potrošača koji se javljaju Nacionalnoj organizaciji potrošača Srbije i njenim članicama radi saveta ili pravne pomoći", navedeno je u saopštenju.\nPovećanje broja prigovora posledica je sve veće informisanosti potrošača o njihovim zakonskim pravima i mehanizmima za njihovo ostvarivanje i zaštitu, koja se sprovodi posredstvom regionalnih centara za pružanje pravne pomoći potrošačima.\nNacionalna organizacija potrošača Srbije u saradnji sa svojom regionalnom članicom Udruženjem za zaštitu potrošača Vojvodine je u 2015. godini evidentirala i rešila ukupno 5.285 prigovora potrošača sa teritorije Srbije.


🎺 » Koliko Srbi cene dobar provod 🏆 Najbolji trubači Srbije 🎷 🥁\nKoliko Srbi cene dobar provod\nSrbi najviše vole da se vesele i zato su Srbi poznati kao narod koji voli proslave, veselja, uživa da ide na svadbe i da se veseli do zore.\nGlavni grad Srbije, Beograd je pojam svetske zabave i provesti noć u Beogradu za svakog stranca je životni cilj i uživanje. Da bi se u Srbiji veselili onako kako to žele, muzičari koji uspevaju da izazovu to ludilo i zadovoljstvo kod Srba su trubači. Zato su trubači uvek tu kada se dešava neka proslava.\nBilo gde u Srbiji trubači dolaze i sviraju muziku uz koju Srbi i njihove lepše polovine uživaju dok slušaju, vrhunsku muziku trubača. Srbi uživaju u veselju zato što to pokazuje njihov karakter pri čemu Srbi mnogo vole i da časte trubače. Onaj ko najviše časti trubače on je glavni u društvu, onaj koji ne žali pare, koji parama pokazuje koliko ga je pogodila pesma, kolike su emocije.\nTrubačka muzika je vrhunska zabava za Srbe širom sveta i mnogo Srba se skuplja po klubovima u inostranstvu i odvajaju svoje vreme da bi se jednom mesečno sastali i uz zvuke trubačke muzike napravili uživanje od žurke. Iz tog razloga Srbi uživaju da se vesele i obožavaju da piju dobro pivo i dobru domaću Srpsku rakiju a sve to uz zvuke trubačke muzike. Zato proslave srpskih veselja u svetu znače da Srbi žele da pokažu svoje pravo lice jer Srbi za razliku od zapadnog sveta vole dobru muziku i dobro veselje.\nBez obzira da li se radi o proslavi rođendana ili svadbe, ono što očekujemo je da se dobro provedete i uvek smo tu da Vas podstaknemo da što bolje i veselije uživate u svakoj proslavi sa najboljim trubačima Srbije.


noćni provod Archives - Hazarder Magazin\nPrestonica Srbije je izuzetno atraktivna destinacija za turiste iz celog sveta, a šta je to što Beograd izdvaja u moru velikih i lepih gradova?\nTo su pre svega mnogi spomenici kulture i istorije, ali pored njih i pozorišta, dve reke, mnogobrojna šetališta, odlična kuhinja i gostoljubivi domaćini. Ali ipak, ono što najviše preporučuje Beograd je upravo širok izbor opcija za večernji izlazak.\nNaravno, trenutna situacija sa pandemijom korona virusa je obustavila noćni život u Beogradu, ali to nam ne brani da maštamo o provodu, a imaginaciju začinimo istraživanjem omiljenih lokala za provod stanovnika Beograda. Možda vam baš ovaj tekst bude inspiracija za prvi izlazak nakon završetka pandemije i obeležavanje otvaranja ugostiteljskih objekata.\nAdut metropole koju Beograd poseduje podrazumeva i mnoštvo različtih ljudi, ukusa i subkultura pa je potrebno podmiriti sve ove različite potrebe i želje. I u tome je Beograd uspeo! U normalnim okolnostima, svako može iskusiti noćni provod za pamćenje u prestonici Srbije, a u nastavku teksta predstavićemo nekoliko tipova večernjih destinacija, te vas upoznati sa glavnim odlikama čuvenog noćnog života u Beogradu.\nSplavovi kao simbol noćnog života u Beogradu\nBeogradski splavovi su verovatno najpopularnija destinacija za večernji izlazak, što pokazuje i njihov broj u glavnom gradu. Neki od njih su više komercijalnog tipa sa stranom muzikom, gde su DJ-evi zaduženi za dobru atmosferu, dok je i mnogo onih gde nastupaju poznate domaće (neretko i strane) zvezde i bendovi.\nMeđu njima je i splav Port koji pruža dobru atmosferu uz kvalitetne domaće bendove sa celog prostora. Na ovom mestu možete naleteti na veliki broj poznatih ljudi u ovom gradu, zbog činjenice da ovaj splav važi za urbano i popularno mesto. Pored Porta, izdvajaju se i River, kao i Bridge, kao mesta gde dolaze poznati izvođači naše muzike.\nOsim pomenutih, neki od poznatih su i: Freestyler, Lasta, Leto koji će vam pružiti nešto drugačiju vrstu izlaska zbog elektronske muzike koja se pušta, ali je nivo provoda i atmosfere u najmanju ruku isti.\nBez obzira na to za koji splav se odlučite, neophodno je da znate to da se na većini mesta ovog tipa poštuje određen dress code, da su ova mesta imaju jako dobro ozvučenje i osvetljenje, kao i to da svi splavovi zahtevaju rezervacije zbog ograničenosti mesta. Svaki od njih je na neki način karakterističan, ali ono što je zajedničko za sve je da ih posećuju ljudi koji vole kvalitetan provod i to da sam koncept provoda na splavu predstavlja jednistvenu odliku Beograda, koja se ne može iskusiti nigde drugde na svetu.\nKafane – tradicionalni odabir mesta za izlazak\nU Beogradu je širok izbor kada se radi o ovom malo tradicionalnijem načinu provoda, a postoje dve opcije koje garantuju dobar provod kada su kafane u pitanju.\nPrva opcija je ona koja nikad ne zastareva, a to su boemske kafane sa domaćom huhinjom i gurmanskom hranom. Najreprezentativniji deo grada kada se radi o ovom načinu provoda je Skadarlija, ulica koja čuva duh starog Beograda. Čuvena beogradska kaldrma krije neke od najpoznatijih gradskih kafana, a to su Tri šešira i Dva jelena. One se trude da održe tradicionalniji pristup provodu i često se iz ovih lokala može čuti muzika tamburaša. Ukoliko želite da posetite najstariju beogradsku kafanu – uputite se na adresu Kralja Petra 6, u kafanu “?” (Znak pitanja).\nDruga opcija su kafane modernijeg tipa koje ipak moramo izdvojiti kao posebnu kategoriju zbog enterijera, muzike, nedostatka hrane, ali i mnogih drugih stvari. Ovakav tip kafane, osim kariranih stolnjaka, nema previše sličnosti sa kafanama o kojima smo pisali u prethodnom pasusu, već više podseća na prave klubove. Muzika iako često narodna, zapravo predstavlja popularne hitove koji se puštaju na splavovima i u klubovima. Takođe, smenjuje se sa periodima u toku noći kada se pušta i strana ili ektronska muzika.\nStruktura ljudi koji posećuju ova dva tipa kafane takođe je različita. U tradicionalnije kafane idu ljudi srednjih godina koji žele mirniji provod. Sa druge strane, savremene kafane su više namenjene mlađima koji vole da igraju celu noć, a žele provod intenzivnijeg i življeg tipa.\nBarovi i pabovi – odraz proboja urbanog noćnog života među mladima\nSložićemo se da su izlasci jako lepa i opuštajuća stvar, međutim isto tako sigurno je da većina ljudi uprkos želji da se druži i izlazi, nema nameru da svaki vikend posveti provodu do ranih jutarnjih časova. Barovi se zatvaraju oko ponoći, tako da ko želi može ranije kući, a ko je za nastavak “partijanja” može produžiti u dalji provod.\nBarovi su odličan izbor zbog još jedne stvari – u njima obično rade vrhunski barmeni, pa ljubitelji koktela mogu očekivati serviranje pravih umetničkih dela u čaši. Za ljubitelje piva – tu su poznati beogradski pabovi! U nekima od njih čeka vas i preko 100 točilica različitih brendova!\nZato pored barova i pabovi dobijaju na značaju. Neretko, ova vrsta lokala organizuje i svirke koje značajno mogu podići atmosferu. Mnogi barovi imaju svoje tematske večeri sa određenom vrstom muzike i načinom oblačenja, što opet dosta zavisi i od toga kakvog je tipa sam lokal.\nBarovi su generalno jako popularni među mladima i predstavljau odraz određenog urbanog načina života. Petkom i subotom, bez obzira da li išli u neki ozbiljniji provod ili samo na piće sa društvom, teško je naći mesto bez rezervacije u bilo kom poznatijem lokalu ovog tipa u gradu, baš zato što su izlasci postali deo savremenog načina života.\nMožemo zaključiti da opis mesta na koje se najčešće izlazi u Beogradu odražava i određen način ponašanja i kulture, tako da različiti ljudi mogu pronaći određeno mesto koje njima odgovara i predstavlja odraz preferencija i vrednosti koje gaje. Svakako postoji jako veliki broj mesta za izlazak i upravo po tome je prestonica Srbije poznata, a mnogi turisti dolaze u posetu ovom gradu upravo zbog provoda.\nNadamo se da ćemo uskoro moći da svi zajedno ponovo uživamo u čarima noćnog provoda našeg glavnog grada, te da će se vrata klubova, kafana, kafića i splavova ponovo otvoriti za sve nas koji jedva čekamo da odemo na neku dobru žurku.\nMarch 29, 2021 /0 Comments/by Hazadrer\nhttps://hazardermagazin.rs/wp-content/uploads/2021/03/provod-zurka-izlazak.jpg 853 1280 Hazadrer https://hazardermagazin.rs/wp-content/uploads/2020/05/hazarderlogo-2.png Hazadrer2021-03-29 10:41:252021-03-29 10:41:25Najbolja mesta za noćni provod u Beogradu po svačijem ukusu


"Bodža" uzeo trofej\nEkipa "Bodža" sastavljena od poznatih valjevskih basketaša (Kaljević, Spajić, Stojanović, Vuković) pobednik je u seniorskoj konkurenciji 15. izdanja "Letnje basket lige" koja je u četvrtak završena na popularnom igralištu "Student" kraj Ljubostinje. "Bodža" je u finalu sa 2:0 u basketima (20:15, 21:12) savladao odlični tim "La Piazza" (Badovinac, Marković, Janković, Vujić).\nSpremni za premijeru\nNakon četiri nedelje priprema, gde se tim formirao u hodu od valjevskih fudbalera koji su se vratili u rodni grad, Budućnost Krušik 2014 počeće trku za visok plasman u Srpskoj ligi Zapad jednim od najdaljih gosovanja. Momci Slaviše Božičića spremni su za veliku borbu u Novom Pazaru, gde će im protivnik biti ekipa Jošanice, tim o kome se ne zna puno, jer je tek u poslednjoj nedelji pred šampionat licencirao veći broj fudbalera. Poslednji raport pred put u Rašku, gde će valjevski sastav prenoćiti i u nedelju nastaviti za Novi Pazar, dao je kapiten Miloš Rašević.


Čitanje i deca sa cerebralnom paralizom – Humanitarna fondacija „Prvi korak“\nČitanje je jedna od aktivnosti koja deci često deluje veoma odbojno i dosadno, a kada su u pitanju deca sa cerebralnom paralizom ona može biti posebno izazovna, budući da se ova deca često susreću sa problemima sa sluhom, vidom, govorom i/ili koncentracijom. Činjenica je da će neka deca sa cerebralnom paralizom u zavisnosti od stepena i vrste oboljenja, kao i njegovih pratećih stanja, sporije dostizati određene razvojne prekretnice i teže usvajati neke radnje poput čitanja. Međutim, daleko od toga da je čitanje knjiga i priča sa njima beskorisno i nepotrebno. Iako su zbog svih poteškoća i posledica cerebralne paralize mnoge svakodnevne aktivnosti, pa i čitanje, ovoj deci otežane, ono može imati velike pozitivne uticaje na njih i doprineti poboljšanju njihovog stanja. Mada ponekad može biti izazovan, ulazak u carstvo knjiga i mašte od velikog je značaja za razvoj svakog mališana, pa je jako bitno da ne odustajete u svojoj nameri da im pomognete da zakorače u ovaj čarobni svet. Neka deca sa cerebralnom paralizom će već na prvi kontakt sa knjigama pokazati ogromno interesovanje, dok će za druge biti potrebno malo više vremena, a opet tu su i oni koji će imati najviše koristi od audio i taktilnih knjiga. Kako bi se čitanje približilo deci potrebno je vreme, volja i upornost, ali pre svega da počnete sa čitanjem dok su još mali, jer će se na taj način stvoriti dobre navike i razviti njihovo interesovanje. Naravno, najbitnije je da posmatrate i razumete svoje dete, te da sve aktivnosti uskladite sa njihovim potrebama, kako bi ovako provedeni trenuci postali jedni od onih kojima se dete raduje u toku dana.\nNa koji način čitanje pomaže deci sa cerebralnom paralizom?\nMnoga deca koja boluju od cerebralne paralize imaju poteškoće sa govorom, pa im čitanje i njegovo uvežbavanje može biti od velike koristi kada je u pitanju napredovanje u ovoj oblasti. Čak i ukoliko dete ne može samo da čita, svaki put kada mu vi budete čitali njegov mozak će se razvijati i on će napredovati, pa nijedan trenutak utrošen u čitanje nije izgubljen. Od velike pomoći može biti pričanje o tome šta čitate jer ćete upravo na taj način pomoći detetu da poveže ono što mu u tom trenutku čitate sa događajima u sopstvenom životu, što će omogućiti detetu da bolje razume sebe i svet koji ga okružuje. Koncentracija je problem sa kojim se susreće veliki broj dece sa cerebralnom paralizom pa će kroz čitanje svakako imati mogućnost da je poprave, ali imajte na umu da je za to potrebno vreme i upornost. Šareni crteži ili čak zvuci koje mnoge knjige za decu sadrže pomoći će detetu da lakše uči o svom okruženju i da razume svet oko sebe. Pored toga, dete će usvajati nove načine izražavanja, proširiće svoj rečnik nekim novim rečima i umeće bolje da se izrazi i pokaže svoja osećanja. Ne samo što će dete usvajati nove ideje i načine razmišljanja, već će sticati i određeno znanje o tome kako svet funkcioniše, što će doprineti lakšoj adaptaciji kada dođe vreme da krene u školu. Lakše će pratiti nastavu i bolje se snalaziti u socijalnom okruženju, a redovno čitanje doprineće i stvaranju određene discipline i zdravih navika.\nKako da proces čitanja bude lakši?\nJedna od stvari na koje bi trebalo da obratite pažnju jeste činjenica da će većina dece sa cerebralnom paralizom uveče ostati bez energije, pa čitanje za laku noć možda i nije najbolja opcija. Umesto toga, ostavite čitanje za jutarnje časove ili kao popodnevnu aktivnost. Imajte uvek na umu da problemi sa čitanjem ponekad neće biti posledica intelektualnih smetnji, već je moguće da i dete ima neku emotivnu odbojnost ka čitavom procesu. Zbog toga pokušajte da razgovarate sa njim na tu temu kako biste stekli uvid u to kako dete doživljava proces čitanja i šta mu predstavlja najveće probleme. Ukoliko čitanje zaista predstavlja prepreku, danas postoji veliki broj audio knjiga koje detetu mogu biti veoma zanimljive. U nekim slučajevima, one su čak propraćene titlom, što može biti od velike pomoći pri spajanju reči koje dete čuje i slova koje vidi ispred sebe. Vodite računa i da birate teme i štivo koje vašem detetu odgovaraju. Ponekad se može desiti da vaše dete jednostavno neće interesovati teme koje su namenjene njegovom uzrastu i to je sasvim u redu, bitno je da nađete nešto što ga zanima i što će mu držati pažnju. Još jedna od zanimljivih stvari koja može biti od pomoći kada je čitanje u pitanju su svakako knjige sa zvučnim efektima, posebno one čije su teme životinje ili saobraćaj, jer su one često ispraćene zanimljivim i autentičnim zvucima. Na ovaj način, ne samo što će knjige privući detetu pažnju i što će ono moći da nauči nove stvari iz nje, već će i dovesti čitanje u vezu sa nečim zabavnim i tako stvoriti pozitivne asocijacije kada je ova aktivnost u pitanju.\nPočnite sa čitanjem što ranije, čak i kada su bebe oni će uživati jer će slušati poznati i umirujući glas koji će im davati osećaj sigurnosti, bez obzira na to što još uvek nisu u stanju da razumeju šta im to tačno pričate. Ukoliko dete prolazi kroz neku situaciju koju ono može smatrati stresnom, poput polaska u vrtić ili školu, možete odabrati knjige sa takvom tematikom, kako bi se ovakve situacije lakše prebrodile. Vežbajte sa detetom pokazivanje objekata u knjizi koje imenujete i podstičite ga na razgovor o svemu što vidi, čuje ili što mu padne na pamet tokom ovog procesa. Ono na šta bi trebalo da obratite pažnju jeste da će dete vrlo verovatno gubiti koncentraciju nakon kraćeg perioda, pa organizujte čitanje u više kraćih intervala. Na samom početku, možete birati knjige koje imaju zanimljivu teksturu i boje ili one koje sadrže tekst koji se rimuje, kako bi privukle pažnju detetu. Pričajte sa detetom o slikama na koje nailazite u knjigama i objašnjavajte ih, podstičući dete da i samo izrazi svoje mišljenje i kaže nešto o onome što vidi.\nKada roditelji čitaju deci\nČak i kada dete ne može samo da čita, ono može imati velike koristi od toga kada mu čita roditelj. Pre svega, ovakav način čitanja utiče na kognitivni razvoj. Ukoliko budete razvili tu rutinu da svakodnevno provedete vreme čitajući svom detetu, pa makar to bilo i samo par minuta dnevno, stvorićete kod deteta jednu zdravu naviku koja će mu mnogo koristiti u kasnijem životu. Vreme koje dete može da provede slušajući vas kako čitate i koncentrišući se će se vremenom povećavati, a ono će sticati potpuno novi osećaj za disciplinu i posvećenost obavezama. Sve ovo neće doći preko noći i vrlo je moguće da će u početku pokušaji čitanja stvarati frustracije i vama i detetu, ali je bitno da budete uporni i istrajni, jer su dobrobiti ovako utrošenog vremena dugoročno velike i važne. Ono što je sasvim jasno je da su ovakvi zajednički provedeni trenuci nešto dragoceno i nezamenjivo i da ćete na ovaj način izgraditi jednu posebnu vezu sa detetom. Ohrabrujući ga da mašta i da deli svoje misli sa vama izgradićete poseban odnos i jačati poverenje deteta ka vama.\nČitanje može biti sjajan način da deca izvuku neku pouku i saznaju puno o stvarima koje možda nisu lično doživeli, a koje im mogu biti od velike koristi. Razgovor sa detetom o onome što ste zajedno pročitali ili čak o onome što je ono pročitalo samo, pomoći će mu da izgradi sposobnost kritičkog razmišljanja i razviti naviku da stvari sagledava iz više uglova. Čitajući, dete će se postavljati u uloge likova iz knjiga, što će doprineti njegovom razvoju empatije i razumevanja za ljude oko sebe i situacije u koijma se nalaze. Ne samo što će bolje razumeti tuđe emocije, već će spoznati i sopstvene i naučiti kako da se nosi sa njima. Ono što je najvažnije, ne zaboravite da je najbitnije da se tokom svega ovoga zapravo zabavljate i zajedno uživate. Neka ovi trenuci postanu vaš beg od svakodnevnog stresa u kome ćete kao pravi tim pustiti mašti na volju i pokoriti sve zlikovce koji su pred vama.\nArthur WP Design2021-06-08T09:06:01+02:00


OČEKIVANA DINAMIKA PRIJAVA PENZIONERA ZA PAKETE SOLIDARNE POMOĆI - LAJKOVAC NA DLANU\nNov 17, 2021 Nov 18, 2021 Snežana Bilić\nNa aktuelni poziv na konkurs za raspodelu paketa solidarne pomoći penzionerima sa najnižim primanjima, do sada se javilo nekoliko desetina lajkovačkih penzionera, a sudeći po dosadašnjem iskustvu, mnogi će to učiniti upravo predstojećih poslednjih dana roka, koji ističe 19. novembra.\nIako je poziv na lokalu uputilo Opštinsko udruženje penzionera, podsećamo, da se poziv odnosi na sve penzionere, bez obzira na članstvo u udruženjima. Ključni uslov je da visina penzije ne prelazi iznos najniže penzije, što je sada 16.004,68 dinara.\nNaime, Pravilnik o društvenom standardu korisnika penzija RF PIO, pored besplatne desetodnevne rehabilitacije penzionera u banjama, i kulturnih i sportsko-rekreativnih manifestacija, propisuje i treći vid društvenog standarda korisnika penzija – solidarnu pomoć.\nSolidarna pomoć se dodeljuje u tipiziranim paketima koji sadrže osnovne životne namirnice i sredstva za higijenu.\nOvaj vid društvenog standarda realizuje se na nivou opštinskih udruženja, odnosno odbora korisnika penzija, a sredstva se opredeljuju prema broju korisnika penzija čija visina ne prelazi iznos najniže penzije.\nPrednost prilikom ostvarivanja prava na ovaj vid pomoći ima samohrani korisnik ili korisnik u višečlanom domaćinstvu u kome je jedini izvor prihoda penzija, i navršene godine života korisnika, pri čemu prioritet imaju korisnici penzije koji su stariji.\n“Mnogo nam znači svaka vrsta pomoći”, kaže jedan od penzionera koga smo zatekli u prostorijama Opštinskog udruženja penzionera prilikom prijave za solidarne pakete pomoći, a koji je želeo da ostane anoniman. Dodaje i da je letos ostvario pravo na banjsko lečenje, da je preko udruženja nabavio ogrev, na čemu je posebno zahvalan, jedino žali što su okolnosti pandemije uskratile izlete i druženja penzionera.\nProšle godine, od 132 penzionera sa područja opštine Lajkovac, koji su se javili na Konkurs Republičkog fonda za penzijsko i invalidsko osiguranje za raspodelu solidarnih paketa penzionerima sa najnižim primanjima, pakete pomoći dobilo je 60 lajkovačkih penzionera.


Nakon što su Ukrajinci izašli na birališta, sve ukazuje da će doći do nove preraspodele snaga na političkoj sceni u toj državi, jer će se istovremeno razbiti stari obrazac po kome je ova zemlja beznadežno podeljena na proevropski zapad, i istok koji se oslanja na Rusiju.\nZbog separatističkog konflikta na istoku, izbori nisu održani u proruskim regionima Donjecka i Luganska. Na sličan način glasači sa Krima, koga je Moskva anektirala u martu, gde većinom živi ruska manjina nisu se pojavili na biralištima.\nPrema istraživanjima javnog mnjenja koje je u septembru sprovela Fondacija za demokratsku inicijativu, stranku predsednika Petra Porošenka podržava oko 30% birača. Među ostalim partijama, kojima je istraživanje otvaralo vrata Vrhovne rade, nalazila se Otadžbina Julije Timošenko, populističko-nacionalistička Radikalna stranka Oleha Lijaška, Građanska pozicija bivšeg ministra odbrane Anatolija Gricenka i Narodni front nekadašnjeg premijera Arsenija Jacenjuka.\nS druge strane, mediji u Rusiji na sve načine nastojali su da dovedu u pitanje legitimitet ukrajinskih izbora.


PUPS: Najveći natalitet u Srbiji bio kada je zadrugarstvo bilo u ekspanziji – NovostiDana.rs\nPUPS: Najveći natalitet u Srbiji bio kada je zadrugarstvo bilo u ekspanziji\nPartija ujedinjenih penzionera Srbije (PUPS) danas je ocenila da će četiri puta veći budžetski podsticaji za osnivanje novih i podsticaj postojećim zadruga, za šta je ove godine obezbedjeno 825 miliona dinara, pozitivno uticati na opstanak i obnovu seoskih sredina, kao i na odluku mladih da svoju i budućnost svojih porodica vide i u ruralnim sredinama.\n„Zadrugarstvo u Srbiji je i razvijano krajem 19. veka, prvenstveno u oblasti poljoprivrede, kada je prosečan broj dece bio troje ili četvoro po jednom bračnom paru, i kada su takozvane proširene porodice, sa višegeneracijskim članstvom, imale motivaciju i predispozicije da se odlučuju za radjanje više dece“, navodi se u saopštenju PUPS-a.\nDodaje se da će se „razvojem modernog zadrugarstva stvoriti uslovi, materijalni i nematerijalni, da roditelji počnu da razmišljaju i o porodicama sa troje i više dece“.\n„Kao glavne razloge za manje radjanje dece, roditelji navode finansijsku nesigurnost, ali i nedovoljan broj različitih pogodnosti i usluga podrške porodicama sa decom, posebno u selima, izdvajajući, pre svega, (ne)dostupnost vrtića, obrazovnih institucija, dečijih lekara, većeg broja sadržaja iz oblasti kulture i sporta“, podsetio je PUPS.\nTa stranka je istakla da prema zvaničnim statističkim podacima više od polovine dece u Srbiji uzrasta od tri do pet godina nije upisano u vrtiće, a u stalnom je porastu broj samohranih roditelja i jednoroditeljskih porodica.\n„Svaka druga porodica u Srbiji ima samo jedno dete, dvoje tek oko 40 odsto, troje oko sedam procenata“, upozorio je PUPS.


Remont TE „Kostolac B“ je počeo 6. jula, blok će biti na mreži 17. decembra. Do početka septembra urađeni su poslovi predviđeni termin-planom i uglavnom se odnose na merenja i demontažu opreme.\nKapitalni remont bloka 2\n– Pripreme za realizaciju kapitalnog remonta su trajale više od godinu dana, jer su poslovi kompleksni. Za svaki posao je potrebno određeno vreme pre ugovaranja – ukazuje Željko Ilić, direktor TE „Kostolac B“.\n– Sama realizacija poslova podrazumeva da se posle izrade planova pristupi formiranju konkursnih dokumentacija, a potom slede faze sagledavanja ponuda, ugovaranje… Takođe, za ovakve kompleksne poslove potrebno je više meseci za fabrikaciju opreme koja će se ugrađivati u zastoju bloka. Kako bi se jedan od tih ugovora uspešno realizovao, postoji tim kolega koje daju svoj doprinos u različitim fazama pripreme i realizacije ugovora, počev od tehničkih lica, komercijalnog sektora do najvišeg rukovodstva EPS-a – rekao je Ilić.\nKapitalni remont RZV-a sa zamenom saća vrši „Termooprema“, a zamenu dela MP1 radi konzorcijum oko kompanije „Mont-r“. Velike poslove na ložnom uređaju i na postrojenjima goriva i otpepeljivanja izvode firme JP „Termoelektrane Kosovo“ i PRIM Kostolac. Migraciju upravljačkog sistema radi Institut „Mihajlo Pupin“, a remont transformatora sopstvene potrošnje bloka „Comel“ – rekao je Ilić.\nKod kapitalnog remonta RZV-a, sa zamenom saća izvršena je kompletna demontaža toplog i hladnog saća. Nove pozicije toplog i hladnog saća proizvedene su kompletno i isporučene u TE „Kostolac B“. Kod zamene dela MP1 izvršena je demontaža 230 tona opreme, a u toku su montaža i zavarivanje nove. Montirano je oko 50 odsto pozicija cevi, a zavareno 22 odsto spojeva.\nKada je reč o migraciji upravljačkog sistema, demontiran je stari i montiran novi hardver u ormanima PLC-a.\nPrevious Previous post: Кучевачки средњошколци у пројекту „Кул је да знаш“\nNext Next post: POŽAREVAČKI HOR „ODJEK“ POBEDNIK FESTIVALA HOROVA U HERCEG NOVOM


0 #3 Rapaic Rajko 14-09-2020 14:07\nNasao sam: https://astronomija.org.rs/114-tv-astronomija/tv-astronomija/14144-patricia-burchat-izlivanje-svetlosti-na-tamnu-materiju-ted-predavanje ,\nnegde od 1:36, pa sledeci minut predavanja.\nAli istina je da u predavanju nije jasno misli li se na ugaonu brzinu, ili apsolutnu/lucnu brzinu.\n0 #2 Aleksandar Zorkić 12-09-2020 20:03\nHm, ima jedan detalj iz clanka koji zbunjuje, ....\nZvezde se kreću (skoro) istom brzinom i za isto vreme prevale istu dužinu puta, ali obimi njihovih putanja su različiti i zvezda bliža centru galaksije zatvori svoju putanju za kraće vreme od udaljene zvezde.\n+1 #1 Rapaic Rajko 11-09-2020 14:55\nHm, ima jedan detalj iz clanka koji zbunjuje, a to je trajanje galakticke godine zavisno od rastojanja do centra galaksije.\nNaoko logicno, medjutim - mislim da sam bas ovde odgledao neko TED predavanje o tamnoj materiji, gde naucnica kaze da je jedna od posledica delovanja/posto janja tamne materije 'cudna rotacija' Mlecnog puta. Kraci galaksije se okrecu 'kao zamrznuti u staklu', odnosno ugaona brzina je skoro pa ista, nezavisno od rastojanja do centra galaksije.


Uber je rešio da osvoji i nebo!\nLuka Skyport u Santa Klari predstavlja viziju arhitektonske firme Foster + Partners o budućoj vazduhoplovnoj bazi za nove letilice koje će moći da prevoze putnike na području zaliva San Francisko.\nPočev od 2016. godine Uber Elevate je sarađivao sa državnim organima i kompanijama kako bi razvili prvu vazduhoplovnu mrežu sa sigurnim i tihim električnim Uber Air vozilima. Ova inovativna kompanija, s kojom se već vozi pola Amerike, planira da svojim novim vazdušnim vozilima prevozi na desetine hiljada ljudi između gradova i to po veoma pristupačnim cenama.\nUber planira da novim vazdušnim vozilima prevozi na desetine hiljada ljudi između gradova i to po pristupačnim cenama.\nSanta Clara Skyport, čija se izgradnja planira na lokaciji koja je u vlasništvu Uberovog partnera Related, osmišljen je kao glavna saobraćajna arterija. Planirano je da se u jednom trenutnu može puniti pet letilica, dok su područja za sletanje i poletanje odvojena od ove zone.\nProjekat potpisuje ni manje ni više nego Norman Foster koji je osmislio ovu bazu kao jedan aerodrom – što on zapravo i jeste. Ono što možemo videti na renderima, u pitanju je savremena čelična konstrukcija amorfnog oblika koja će biti prozračne strukture.\n„Mi smo oduševljeni saradnjom sa Relatedom na projektu Uber Air, koji predstavlja ključni faktor za prebacivanje Uber transportne platforme na nove visine. Zajedno ćemo se truditi da podstaknemo dalje inovacije koje će mooći da pomognu u poboljšanju urbane mobilnosti u gradovima širom sveta.”, rekao je Eric Allison, direktor Uber Elevate.\nPrvi gradovi koji su najavili implementaciju ovog prevoznog sistema su Dalas, San Francisko, Los Anđeles i Teksas.\n#Foster + Partners #norman foster #Related #Skyport #uber #Uber Air #Uber Elevate


www.objave.com - ONTOLOŠKE PRIČE - Poglavlje LXXVII\nONTOLOŠKE PRIČE - Poglavlje LXXVII\nStimulativna sredstva i duhovni razvoj\nU mnogim verskim ritualima su korišćena i koriste se razna pomoćna sredstva, nekada čak i opojne ili halucinogene droge. Ovaj način "uzdizanja" su koristili šamani i vrači Amerike, Sibira, Australije, a nekada je to rađeno u okviru posebnih javnih društvenih ceremonija u Haldeji, Egiptu, Grčkoj i Rimu...\nDuhovno uzdizanje podrazumeva postizanje viših nivoa svesti (a ono se postiže osvešćivanjem i integrisanjem ukupnih psihičkih sadržaja). Korišćenje droga utiče na promenu aktuelnog nivoa svesti, ali to ne pretstavlja napredak jer čovekova svest najčešće biva preplavljena neosvešćenim i neintegrisanim sadržajima. Ovi sadržaji variraju u zavisnosti od ukupne strukture ličnosti, pa se tako i razlikuju iskustva koja pojedinci doživljavaju pod dejstvom droge.\nPri prolasku vremenske barijere koja deli pojavni svet od onostranog, mozak luči specijalnu supstancu koja pomaže ovaj prolaz i koja uvodi ukupnu telesnu strukturu u poseban režim rada (neku vrstu obamrlosti). Opojne i halucinogene droge imaju slično dejstvo, međutim, ako nesvesni sadržaji nisu osvešćeni i integrisani, oni takođe prelaze vremensku barijeru i "tamo" u obliku raznih utvara i nemani prate i plaše ovakvog putnika.\nPutovanje u više nivoe svesti traži i podrazumeva dugotrajnu i iscrpnu pripremu, rad na samospoznaji i sticanju fizičkih i psihičkih sposobnosti sa ciljem da se izbegnu zamke koje mogu da se pojave na putu. Ove pripreme su nekada vršili sami posvećenici, nekada su im pomagali obučeni pojedinci ili su u ovakve ceremonije bile uključene čitave grupe i institucije, pa i crkve (naročito u drevnom Egiptu i Grčkoj). Oni su povremeno u strogo kontrolisanim uslovima koristili neku od halucinogenih droga, ali ne sa ciljem da se do povišenog stanja svesta stignu prečicom, već najčešće -da kroz izmenjeno stanje svesti testiraju sposobnost samokontrole i snagu volje. Onaj koji je i u takvom stanju zadržavao bistrinu uma i ostajao sposoban da se odupre iluzijama, ko je izdržao istinsko suočenje sa samim sobom i iz tog suočenja izašao nepovređen, bio je iniciran u tajna znanja i sticao je pravo i obavezu da ova znanja koristi i čuva. Sličnu svrhu su imali testovi u kojima je čovek, pod dejstvom alkohola ili posle dugog perioda nespavanja, morao da dokaže svoju izdržljivost i prisebnost...


"Teško do napretka između Beograda i Prištine pre izbora" - Novinar.rs\nVašington — Bivši zvaničnik Pentagona Majkl Karpenter je ocenio da je veoma teško postići napredak u rešavanju odnosa Beograda i Prištine pre izbora u Srbiji.\nBivši zvaničnik Pentagona i sadašnji direktor Pen Bajden centra tvrdi da nema potpunog rešenja bez priznanja nezavisnosti Kosova, prenosi Glas Amerike.\nPrema Karpenterovim rečima, geopolitičke sporove, poput spora između Beograda i Prištine, uvek je teško rešavati u izbornoj godini, i ističe da je rešenje moguće ako se uloži mnogo više napora i resursa.\n“Mislim da je ambasador (Ričard) Grenel već postigao mnogo razgovorima o obnavljanju direktnih letova između Beograda i Prištine. Ako Vlada Kosova ukine tarife, to bi bio veoma pozitivan signal. Ako Grenel to uspe da postigne, onda mislim da će barem ući u oblast u kojoj može da postigne veći napredak u bliskoj budućnosti”, rekao je Karpenter.\nPosted in POLITIKATagged #BEOGRAD #KOSOVO #PREGOVORI #PRIŠTINA #SAD #SRBIJA


Dačić: Što većom saglasnošću do kvalitetnih ustavnih promena – SveVesti.net\nDačić: Što većom saglasnošću do kvalitetnih ustavnih promena\nDačić: Što većom saglasnošću do kvalitetnih ustavnih promena – JMU Radio-televizija Vojvodine\nPredsednik Skupštine Srbije Ivica Dačić ocenio je danas da je neophodno da se javnim raspravama ostvari što veća saglasnost oko ustavnih promena kako bi one bile efikasne, pravične i dugoročne.\nIstiče da je neophodna saradnja i dobra namera svih zainteresovanih da se brzo i kvalitetno obavi velika obaveza, pre svega prema građanima Srbije, ljudima u pravosuđu, ali i evropskim partnerima.\n“Uveren sam da ćemo doći do dobrih rešenja”, rekao je Dačić na javnom slušanju o promenama Ustava Srbije u oblasti pravosuđa, kojem su prisustvovali i predstavnici pravosudnih institucija.\nDačić je naglasio da je šira javna rasprava o promeni Ustava jedini način da se na dugi rok osigura poštovanje demokratskih načela i još ubedljivija pravna sigurnost, te da su te promene u oblasti pravosuđa obaveza u procesu priključivanja EU, ali i potrebe da se omogući maksimalna zaštita i jednakost građana pred zakonom.\n“Ustav se ne menja svakog dana. Moje, ali i ne samo moje, poimanje pravnog poretka je da dugotrajnost ustavnih odredbi jeste preduslov za stabilnost i funkcionalnost jednog pravnog sistema, kao garancije punog poštovanja građanskih i ljudskih sloboda, podele vlasti i drugih temeljnih principa savremene demokratije”, rekao je Dačić.\nKako je naveo, današnjim javnim slušanjem pokreće se javna rasprava od koje se očekuju korisne sugestije i mišljenja najšireg kruga zainteresovanih strana, od ljudi iz pravosuđa pre svega, ali i od stručnjaka, univerziteta i svih koji mogu da doprinesu pronalaženju pravih i održivih promena.\nDačić je rekao da zbog nekih nedoumica u javnosti, još jednom želi da podseti da je zadatak da se izmene one odredbe Ustava koje se tiču pravosuđa, odnosno načina izbora pravosudnih funkcija.\n“Ni o kakvim drugim promenama neće biti reči. Ovim promenama pristupamo pre svega kao našoj obavezi koja proističe iz procesa pristupanja Evropskoj uniji”, rekao je predsednik parlamenta.\nNaglasio je da taj proces nije jedini motiv, već potreba da naš ustavni sistem bude takav da omogući maksimalnu zaštitu i jednakost građana pred zakonom, pri čemu će snažna garancija tih prava biti i novi, moderniji način izbora nosilaca pravosudnih funkcija.\nDačić je kazao da je u ovoj fazi ustavnih promena izuzetno bitna uloga Narodne skupštine i s tim u vezi današnje javno slušanje treba da shvatimo kao uvod u jednu pripremnu proceduru iz koje očekujemo da se iskristališu rešenja koja će na najbolji način unaprediti naš ustavni sistem.\nPodsetio je da je ceo proces za izmenu Ustava vrlo kompleksan i da vrlo precizno propisuje nekoliko faza, uz obavezu da onaj saziv parlamenta koji inicira promenu Ustava treba i da je okonča.\n“Razume se, uključujući i referendum na kojem bi se građani izjasnili o predloženim izmenama”, naveo je Dačić na javnom slušanju koje je organizovao Odbor za ustavna pitanja i zakonodavstvo.\n“Naš cilj sa ovim javnim raspravama, sa kojima danas počinjemo, a biće ih još, jeste da ostvarimo što je moguće veću saglasnost oko budućih ustavnih promena, kako bismo osigurali da te promene budu i efikasne, pravične, ali i dugoročne”, rekao je Dačić i dodao da je u postizanju tog cilja neophodna saradnja svih zainteresovanih.\nPredsednik Skupštine Srbije je naglasio da je potrebna i saradnja i dobra namera da se brzo i kvalitetno obavi jedna velika obaveza, pre svega prema našim građanima, prema ljudima u pravosuđu, ali i prema našim evropskim partnerima.\nMoguće da je Ajhorst napisala “non-pejper”\nPrevious Dačić: Moguće da je Ajhorst napisala non-pejper\nNext Otvoren Ruski balkanski centar u Beogradu


Vesić: Građani uključeni u projekat metroa, izgradnja počinje u novembru | INFO 24\nVesić: Građani uključeni u projekat metroa, izgradnja počinje u novembru\nMislim da je veoma važno da građane uključimo u projekat “Beogradski metro”. Do 15. septembra će trajati glasanje za izbor dizajna vagona i tada ćemo saznati kako će izgledati vagoni beogradskog metroa, a tada će početi i izrada kompozicija, najavio je zamenik gradonačelnika Beograda Goran Vesić.\nVesić je istakao da početkom novembra počinje izgradnja metroa, tačno 51 godinu otkako je građanima Beograda obećan metro 4. decembra 1970. godine, kada je to obećanje dao tadašnji gradonačelnik Branko Pešić.\n“Imaćemo dve linije, a trenutno se završava projektovanje prve linije, što radi kompanija “Ežis”. Dužina prve linije je 21,1 kilometar, sa 21 stanicom. U narednih nedelju dana potpisujemo ugovor za projektovanje druge linije čija će gradnja početi dve godine kasnije. Prva linija biće završena 2028, a druga 2030. godine. Druga linija će biti duga 19,2 kilometra, sa takođe 21 stanicom”, rekao je Vesić.\n“Želimo da znamo u kakvom su stanju svi objekti, jer će se kopati na dubini čak i do 60 metara, dok je prosek 47 metara. Najmanja dubina će biti na Dorćolu, oko 19 metara, ali kada se rade metro stanice i sama trasa, mora se raditi katastar rizika jer svaka zgrada mora da bude snimljena. Naravno da postoji osiguranje ukoliko se dogodi nešto nepredviđeno, kako bi eventualna šteta bila nadoknađena. Ugovor sa kompanijom “Pauer Čajna” potpisujemo u septembru, a u novembru počinje gradnja depoa na Makiškom polju” dodao je Vesić.\nVesić je podsetio da na Makiškom polju postoji železnički depo koji je sagrađen još 50-ih godina prošlog veka, tako da priče o ugrožavanju vodoizvorišta nisu tačne.\n“Pored železničkog depoa sada postoje njive koje se tretiraju raznim sredstvima za poljoprivredu, a koja su sigurno opasnija od organskih materija. Sada na delu tog prostora postoje i zgrade koje nemaju kanalizaciju, ali kada bude izgrađen metro i sav posao bude gotov, imaćemo uređenu kanalizacionu mrežu, sisteme za prečišćavanje otpadnih voda, neće više biti pesticida u zemlji jer će to zemljište biti pretvoreno u građevinsko zemljište. Imaćemo kompletnu zaštitu vodoizvorišta na evropskom nivou. Trasu metroa su crtali stručnjaci iz Saobraćajnog fakulteta, Urbanističkog zavoda Beograda, engleske kompanije “JSP” i francuske kompanije “Ežis”. Postoje kritike prema kojima bi trebalo da metro prolazi ispod Kliničkog centra, ali to nije moguće i ne postoji nigde u svetu. Naime, vibracije koje pravi prolazak metroa mogu da utiču na razne medicinske aparate. Osim toga, stanica “Mostar” je udaljena od Kliničkog centra tačno 400 metara. Planirano je da u Kliničkom centru postoji podzemni ulaz gde će građani pokretnim stepenicama moći da se spuste u stanicu metroa ili izađu. Železnička stanica “Prokop” je povezana sa “BG vozom”, a treća linija metroa obuhvata i “Prokop”, zaključio je Vesić.\nTražićemo izmene zakona kako bi investitori morali da imaju polisu osiguranja\nSvi oni koji su odgovorni za urušavanje zgrade u Vidovdanskoj ulici krivično će odgovarati a kako bi se takvi slučajevi predupredili, Grad će u toku sutrašnjeg dana podneti zahtev Ministarstvu građevinarstva, saobraćaja i infrastrukture za hitnu izmenu Zakona o planiranju i izgradnji, izjavio je Vesić.\nVesić je istakao da je istraga u toku te da će tužilaštvo utvrditi ko je tačno kriv za urušavanje zgrade u Vidovdanskoj ulici, da li se postupalo po projektu, ko je odobrio takav projekat, te doneti odluku protiv koga će biti podneta krivična prijava.\nVesić je naveo da se trenutno nasipa zemlja kako bi se stabilizovala zgrada, a kada to bude završeno, MUP će proceniti da li je bezbedno ući u zgradu. Grad Beograd je organizovao da porodice dobiju pomoć od Centra za socijalni rad, rekao je Vesić.\n“Ono što mogu da obećam jeste da će svi oni dobiti krov nad glavom. Neću dopustiti da se desi situacija kao u Dubljanskoj ulici 2008. godine, kada se urušila zgrada, a ljudi ni dan-danas nisu dobili stanove niti im je rešeno stambeno pitanje. Ja to neću dopustiti, ljudi će dobiti krov nad glavom. Jedna od ideja je da Grad uradi zgradu i da to naplati od investitora, da stavimo zabeležbu na njihov susedni plac i da im oduzmemo taj plac u sudskom postupku, a da u međuvremenu ljude smestimo, pa će Grad sa njima da se sudi” istakao je Vesić.\nKako je rekao, suština je u tome da se takvi slučajevi preduprede i zato će Grad u toku sutrašnjeg dana podneti zahtev Ministarstvu građevinarstva, saobraćaja i infrastrukture za hitnu izmenu Zakona o planiranju i izgradnji.\n“U tom zahtevu ćemo tražiti tri stvari, jedna je da ubuduće svaki investitor pre dobijanja građevinske dozvole odnosno pre prijave radova mora da ima polisu osiguranja od štete trećih lica. To znači da osiguravajuće društvo izvrši procenu rizika i tek kada investitor pokaže da ima tu polisu moći će da dobije građevinsku dozvolu. Druga stvar tiče se nadzora, tražićemo da se uvede za svakog ko radi nadzor, bez obzira na to da li je fizičko ili pravno lice, da ima polisu osiguranja od profesionalne odgovornosti. Osim toga, tražićemo da se pre dobijanja upotrebne dozvole daju dokazi o kretanju građevinskog otpada. Ovim se dokumentuje da ste taj otpad predali nadležnom operateru, a ne da ste ga prosuli negde po gradu” rekao je Vesić.\nVesić je najavio da će u toku današnjeg dana Gradska opština Vračar podneti zahtev Inženjerskoj komori da se oduzmu licence svima koji su učestvovali u izgradnji objekta tokom koje je došlo do urušavanja zgrade u Vidovdanskoj.\n“Mi živimo od izgradnje, ovaj grad mora da se razvija, ali neću dopustiti da se bilo ko igra sa životima običnih ljudi. Zato sam se i prvi pojavio na licu mesta iako Grad nije izdao ovu dozvolu, jer ne bežim od problema i želim da pomognem ljudima koji su ostali bez ičega” istakao je Vesić.\nVUČIĆ RAZGOVARAO SA DAČIĆEM O SASTANCIMA U BRISELU!


Ugovor za projektovanje i izgradnju pešačke pasarele – veza Velikog stepeništa i Savskog keja - Дирекција за грађевинско земљиште и изградњу Београда Ј.П.\nUgovor za projektovanje i izgradnju pešačke pasarele – veza Velikog stepeništa i Savskog keja\nBy direkcija 24. marta 2017. Vesti\nU Direkciji za građevinsko zemljište i izgradnju Beograda danas je potpisan ugovor o projektovanju i izgradnji pešačke pasarele, kojom će se ostvariti veza Velikog stepenišnog silaza i Savskog keja. Ovaj objekat će povezati Beogradsku tvrđavu i pešačku zonu sa šetalištem duž Save i Dunava. Takođe, izgradnjom pešačke pasarele obezbediće se bezbedan prelazak preko frekventne ulice i železničke pruge.\nVrednost ugovorenih radova sa izradom tehničke dokumentacije je 214 miliona dinara, a posao je podeljen u dve faze, s obzirom da se radi o nekoliko prostornih celina. U prvoj fazi, zajedno sa izgradnjom pešačke pasarele, predviđeno je uređenje platoa i prostora ispod i oko same pasarele. Za ovu fazu određen je rok od 270 dana od uvođenja izvođača u posao. U drugoj fazi realizacije pristupiće se uređenju slobodnih površina Savskog šetališta, kao i staze na padini Beogradske tvrđave. Za ovaj deo posla izvođaču je određen rok od 150 dana od uvođenja u posao. Dve faze radova će obezbediti efikasnost i racionalnost projekta u vreme izgradnje, ali i posle izgradnje, tokom njegove upotrebe.\nIdejno rešenje za pasarelu obezbedilo je javno preduzeće Beogradska tvrđava 2009. godine, a rešenje je 2015. godine implementirano u gradski projekat IME, u okviru pešačke zone Knez Mihailove ulice. Pešačku pasarelu od Savskog keja do rova Beogradske tvrđave čine dve celine: prva je zavojita rampa sa liftovskom kulom i skulpturom na vrhu, a druga celina je pešački most, koji prelazi iznad kolske i železničke saobraćajnice i završava se stepeništem koji vodi do kote u podnožju Velikog stepenišnog silaza Beogradske tvrđave. Pešački most ima još dve pešačke grane (dva kratka čelična mosta) koji ga povezuju sa parkingom na krovu Beton hale i sa zelenom padinom na obodu Beogradske tvrđave. Postojeće čelično stepenište kojim se silazilo na šetalište sa bočne strane hale, ruši se, a zadržaava se stepenište koje je pozicionirano na glavnoj fasadi hale.


Porošenko: Preti nam totalni rat sa Rusijom - Sputnjik Srbija\n17:42 20 Mart 2019\n09:06 28.11.2018 (osveženo 10:31 28.11.2018) Preuzmite kraći link\nUkrajini preti „totalni rat“ sa Rusijom, rekao je u intervjuu ukrajinskim televizijama predsednik zemlje Petro Porošenko.\n„Broj tenkova u bazama duž granice je utrostručen. Broj vojnih jedinica raspoređenih duž granice je drastično povećan“, rekao je sinoć Porošenko na televiziji, ne precizirajući pritom u kom periodu je do toga došlo. On je takođe, pozivajući se na obaveštajne podatke, naveo da je povećan broj ruskih ratnih brodova u Azovskom moru, kao i da je ruska vojska pojačala prisustvo na Krimu.\nAko se Rusija bude pitala, neće biti rata sa Ukrajinom\nPrema njegovim rečima, od 2014. godine na Krimu se „utrostručio broj vojnika, upetostručio broj oklopnih vozila i skoro udesetostručila količina artiljerije“.\n„Ne želim da neko pomisli da su ovo dečje igre. Ukrajina se suočava s pretnjom totalnog rata protiv Rusije“, naveo je on.\nPorošenko je izjavio i da je u nedelju, posle zaplene tri ukrajinska broda, pokušao da pozove ruskog predsednika Vladimira Putina, ali da nije bilo odgovora.\nPodsetimo, u nedelju su tri broda ukrajinske ratne mornarice narušila Konvenciju UN o morskom pravu i presekla državnu granicu Rusije. Brodovi su ušli u ruske vode koje su bile privremeno zatvorene i u njima izvodili opasne manevre, ignorišući zahteve ruskih vlasti, usled čega je doneta odluka da se protiv njih upotrebi oružje.\nSva tri broda su zaplenjena, a uhapšena su 24 ukrajinska mornara, među kojima su bila i dva pripadnika ukrajinske bezbednosne službe.\nU 10 pograničnih oblasti u Ukrajini jutros je u 9 sati po lokalnom vremenu stupilo na snagu ratno stanje koje će trajati 30 dana.\nRatno stanje je na osnovu odluke Parlamenta u Kijevu stupilo u 10 od 27 ukrajinskih regiona, koji se smatraju najpodložnijim eventualnom ruskom napadu i trajaće do 27. decembra.


Operativna grupa USK-a protiv novih privremenih prihvatnih centara za migrante | Trend Radio Velika Kladuša\nČlanovi Operativne grupe za situaciju s migrantima u Unsko-sanskom kantonu naglasili su da bi do pronalaska lokacije i otvaranja eventualnog novog privremenog prihvatnog centra za migrante u ovom dijelu Bosne i Hercegovine, moglo doći tek uz saglasnost kantonalne skupštine, lokalnih zajednica, odnosno bezbjednosnu procjenu Ministarstva unutrašnjih poslova ovog kantona.\nTo je jedan od zaključaka sjednice Operativne grupe i ujedno odgovor na zahtjev ministra bezbjednosti BiH Selme Cikotića o pronalsku odgovarajuće lokacije za eventualni prihvatni centar na području općine Velika Kladuša.\n“Ministar Cikotić je poslao zahtjev za pronalaženje odgovarajuće lokacije van naseljene sredine u Velikoj Kladuši, na kojoj bi se eventualno uspostavio prihvatni centar sa smještajnim kapacitetom do 300 ljudi. Naš stav po tom pitanju je jasan, odnosno smatramo da je za otvaranje bilo kojeg novog centra na području USK-a potrebna prethodna saglasnost kantonalne skupštine, lokalnih zajednica, kao i sigurnosna procjena MUP-a USK”, rekao je premijer Unsko-sanskog kantona Mustafa Ružnić.\nOn je podsjetio da USK već ima migrantski centar u naselju Lipa sa smještajnim kapacitetom za 1.500 ljudi, kao i Privremeni prihvatni centar Borići u Bihaću.\n“Iskreno mi je žao što ponovo govorimo o novom prihvatnom centru u USK, a ne o onom najavljenom i obećanom ravnomjernom raspoređivanju tereta migrantske krize u cijeloj BiH”, istakao je Ružnić.


Dvostruka vrijednost T-Mobile vaučera od 29. oktobra do 1. decembra\nT-Mobile Crna Gora u ponedjeljak počinje sa akcijom “Tvoj vaučer vrijedi dvostruko”. Svaki pripejd korisnik koji aktivira vaučer od 29. oktobra do 1. decembra ove godine dobija dvostruko veći iznos na računu.\nAkcije se odnosi isključivo na vaučere u apoenima od 5, 10 i 20 eura, kao i na kupovinu vaučera preko bankomata Crnogorske komercijalne banke. Dopunjeni iznos se može koristiti i poslije 1. decembra i nije vezan za trajanje akcije.\n„Korisnici T-Mobile mreže će uvijek imati privilegije koje će omogućiti kvalitetnu i povoljnu komunikaciju.\nOva akcija je još jedan dokaz da mi brinemo o potrebama korisnika. T-Mobile pripejd korisnici, osim dvostruke vrijednosti vaučera, imaju i mogućnost besplatne komunikacije sa odabranim brojem do Nove godine, pa naši korisnici i dalje mogu biti sigurni da će uvijek imati inovativne usluge i servise, kao i sve povoljnosti koje tržište zahtijeva”, izjavio je Miodrag Strugar, direktor korporativnih komunikacija.


Izuzetna vest za srpsku privredu, ali i za gradjanstvo, je da ćemo i u budućnosti iz Rusije dobijati gas po nepromenjenim uslovima.\nPotrošnja gasa u Srbiji raste kako zbog otvaranja pogona koji koriste gas kao energent tako i zbog domaćinstava koji sve više prelaze na grejanje na gas.\nJoš jedna diplomatska pobeda za Srbiju koja će doneti energetsku stabilnost!\nOvakve povoljne uslove nema ni jedna zemlja u Evropi!\nSrbija je uštedela milijarde na ovome.\nAko Srbija dobije gas po najpovoljnijim uslovima od svih evropskih država to će biti još jedan veliki plus za našu zemlju kod investitora.\nNakon što je pušten u pogon Balkanski tok naša zemlja je energetski mnogo sigurnija jer sada ne zavisimo od odnosa Rusije i Ukrajine.\nPredsednik Rusije Putin ceni to što je Srbija ostala jedina evropska država koja nije podlegla pritiscima Zapadu po pitanju uvodjenja sankcija Rusiji.


Laguna - Bukmarker - Knjige Suzan Vajs Bauer su pravi put da se zavoli istorija - Knjige o kojima se priča\nAnkete sprovedene u srednjim školama širom sveta pokazale su da je istorija predmet koji se ili strastveno voli ili isto toliko strastveno mrzi, a za to se najčešće krivica svaljuje na pisce udžbenika zato što ne umeju da približe događaje iz prošlosti i tekstovi su im krcati imenima i datumima.\nOsnivač i vlasnik izdavačke kuće Laguna Dejan Papić i urednik Srđan Krstić odlučili su da podstaknu interesovanje za istoriju i da onima koje zanima istorija ponude kvalitetne, pouzdane i pre svega razumljive i dostupne knjige. Tako je pokrenuta nova edicija u okviru koje su objavljena prva dva toma „Istorije starog sveta“, a uskoro u knjižare stiže i treći tom.\nPo jednom od kriterijuma za merenje uspešnosti štampanja knjiga - mestu na listi hitova - popularno pisana „Istorija starog sveta“ Amerikanke Suzan Vajs Bauer obećava da će biti uspešan izdavački potez jer je od pojavljivanja prvog toma u knjižarama u septembru prošle godine dospela na listu bestselera.\nSuzan Vajs Bauer je doktorirala književnost i predaje je na koledžu. Osnovno obrazovanje je stekla kod kuće, što je moguće po američkim zakonima. Sa deset godina je već čitala klasična dela rimske književnosti na latinskom. Pobornik je individualnog kućnog obrazovanja koje je sve popularnije u SAD zbog slabosti u tamošnjem školskom sistemu.\nSa najavljenim trećim tomom „Istorija starog sveta“ imaće ukupno oko 1.500 strana ali, kako Suzan Vajs Bauer piše zanimljivo i pre svega pouzdano, dužina ove prve celine u ediciji ne bi trebalo da obeshrabri buduće čitaoce.\nAutorka je prvi tom posvetila prvim civilizacijama koje su nikle u gradove na teritoriji Mesopotamije, Egipta, Bliskog istoka, duž Žute reke u Kini, oko Inda u Indiji, na grčkom ostrvu Krit.\nDrugi tom „Istorije starog sveta“ sa podnaslovom „Prva carstva“ prati zbivanja u Kini, Indiji, Fenikiji, Izraelu, Egiptu, Asiriji, Vavilonu, Persiji, Grčkoj, Etruriji, Rimu tokom poslednjeg milenijuma pre Hristovog rodjenja. Treći tom će većim delom biti posvećen Aleksandru Makedonskom, prvim kineskim carevima, čudesnim indijskim vladarima i Rimskom carstvu sve do cara Konstantina.\nSerijal će biti nastavljen knjigama posvećenim srednjem veku od osnivanja Vizantije sve do Prvog krstaškog rata, a posle prikaza srednjeg veka u dva toma, očekuje se treći serijal o renesansi koji bi se završio padom Konstantinopolja u turske ruke.\nPrema rečima urednika edicije Krstića, zamisao da se štampa istorija najvažnijih civilizacija od osnivanja prvih gradova do početka novog doba bila je podstaknuta željom da se srpskim čitaocima ponudi istorija ljudskog roda koja neće biti evrocentrična kako se uglavnom predaje u svetu ako se izuzmu nacionalne istorije.\nDa se učenicima u srednjim pa i visokom školama predaje evrocentrična istorija najbolje pokazuje podatak da se obično počinje od Trojanskog rata, dok se prethodnih nekoliko milenijuma ili potpuno zanemaruje ili se tako sažeto o njima govori da će se pre nešto naslutiti nego saznati o Sumercima, Akađanima ili Egipćanima iz vremena prvih piramida ili o Kinezima koji su umeli da navodnjavaju polja pre pet ili šest hiljada godina, a da ne pominjemo zagonetnu Harapsku civilizaciju u Indiji.\nKnjige Suzan Vajs Bauer su pravi put da se zavoli istorija.


/ NEDOVOLJNO MRTAV\nPiter Džejms\tNEDOVOLJNO MRTAV\nBrajan Bišop je te noći u isto vreme kad je ubio svoju suprugu\nspavao na mestu udaljenom sto kilometara. Makar tako izgleda višem\ninspektoru Roju Grejsu, koji je pozvan da istraži perverzno ubistvo\nKejti Bišop, mlade lepotice iz brajtonskog visokog društva.\nGrejs ubrzo dolazi do zaključka da je Bišop bio na dva mesta u isto\nvreme – a to je naprosto nemoguće. Predstavlja li se neko njegovim\nimenom ili je Bišop jednostavno veoma pametan lažov? Dok viši\ninspektor dublje zadire u naoko ugledan život Bišopovih, postaje\njasno da nije sve onako kako u prvi mah izgleda. Grejs u tom\ntraganju odlazi za nijansu predaleko i krhka stabilnost njegovog\nličnog sveta, već opterećenog nemirom, iznenada dospeva u opasnost\nda bude uništena...\n„Britak dijalog, privlačni likovi i upečatljivi opisi mračnije\n„Još jedan izvanredan triler najuglednijeg britanskog pisca


Dodik: 'Osećam se užasno loše kada odem u Sarajevo, tamo nisam dobrodošao'; 'Umorio sam se'\nIzvor: B92, 09.Maj.2021, 21:52\nDodik: "Osećam se užasno loše kada odem u Sarajevo, tamo nisam dobrodošao"; "Umorio sam se"\nSrpski član i predsedavajući Predsedništva BiH Milorad Dodik rekao je da ne smemo propustiti obeležavanje pobede nad fašizmom zbog pokušaja revizije istorije.\nNa svečanoj akademiji u Narodnom pozorištu u Beogradu, povodom 9. maja, Dana pobede nad fašizmom, Dodik je rekao da moramo i da dopunimo nase saznaje o tim događajima i naveo da su Srbi imali dve savezničke vojske, vojsku u otadžbini i narodnoslobodilačku vojsku.\nTeške su naše pobede, teška je bila pobeda i 1945. Mnogo smo predaka izgubili”, rekao je Dodik i naveo da su Srbi sistematski ubijani i u Jasenovcu, Jadovnu, Kragujevcu, Starom sajmištu i drugim stratištima.\nNaveo je da su Srbi tamo bili samo zato što su Srbi...\nIzvor: Danas, 10.Maj.2021, 00:01\nPredsedavajući Predsedništva Bosne i Hercegovine Milorad Dodik izjavio je večeras, na svečanoj akademiji održanoj povodom Dana pobede, da "naš narod ima Republiku Srpsku, ali srpski narod nije slobodan u Republici Srpskoj i Bosni i Hercegovini".


Nova gnezda, nova nada za orlove – Društvo za zaštitu i proučavanje ptica Srbije\nDruštvo za zaštitu i proučavanje ptica Srbije je tokom oktobra, novembra i decembra postavilo 12 platformi za gnežđenje orlova krstaša (Aquila heliaca) širom Vojvodine. Cilj ove akcije je da se na pogodnim lokacijama, gde se očekuje prisustvo ove ugrožene ptice, omoguće uslovi za njihovo gnežđenje.\nSa nestankom autohtonih šuma u Vojvodini i sve većim pritiskom poljoprivrednih aktivnosti i ilegalne seče, sve je manje stabala na kojima bi orlovi krstaši mogli neometano da sagrade svoja velika, teška gnezda. Samim tim, ptice samostalno teško mogu da pronađu stablo koje bi ispunjavalo sve njihove potrebe – visina za osmatranje, blizina teritorije na kojoj mogu da love, bez prometnih puteva ili svakodnevnih poljoprivrednih aktivnosti u neposrednoj blizini stabala i dovoljno čvrsto stablo sa grananjem odgovarajućim za pravljenje gnezda. Danas ova vrsta, koja, između ostalog, predstavlja i naš nacionalni simbol, broji svega tri para na teritoriji Srbije.\nPostavljanje gnezdećih platformi vrši se kako bi se pružio dodatni podsticaj krstašima, da svoja gnezda prave na području Vojvodine. Pogranična područja su posebno važna i interesantna, s obzirom na to da znamo, kroz saradnju sa kolegama iz okolnih zemalja, da se populacija krstaša u Mađarskoj i drugim zemljama severno od Srbije prethodnih godina u velikoj meri uvećava, i da će ove ptice sa daljim rastom populacije tražiti nove teritorije za gnežđenje u delovima Panonske nizije na kojima još uvek nemaju znatno prisustvo i kompeticiju – pre svega sa drugim pripadnicima svoje vrste.\nOrlovi krstaši neretko se uočavaju na nebu u pograničnim predelima Srbije sa Mađarskom. Predeli Gornjeg podunavlja i Subotičke peščare i još svega nekoliko izolovanih šumaraka čine poslednje ostatke šuma na severu Vojvodine. Na ovim lokacijama su prisutna i starija, snažnija, visoka stabla koja mogu biti dovoljno dobra osnova za platformu, a samim tim i potencijalno gnezdo orlova krstaša. Dodatno, samo postojanje šumovitog područja omogućava da lokacije ovih stabala budu pod manjim uticajem uznemiravanja kroz ljudske aktivnosti – poput saobraćaja, poljoprivrede, lovnih aktivnosti i slično, što je jedan od ključnih preduslova za potenciajlno uspešnu gnezdeću sezonu ovih ptica.\nKada sve ove podatke uzmemo u obzir, možemo zaključiti da su pogranična područja, ali i druge ciljane lokacije širom Vojvodine, veoma dobri prvi koraci koje bi ova vrsta mogla da preduzme u poduhvatu ponovnog naseljavanja našeg dela Panonske nizije. Kroz aktivnosti postavljanja veštačkih gnezdećih platformi kreiramo odgovarajuću osnovu, na kojima orlovi krstaši mogu potencijalno pronaći svoje idealno mesto za gnežđenje.


Nataša Bekvalac i Milica Pavlović svadja – Radio Balkanfox\nPevačica i koledinice Nataša Bekvalac i Milica Pavlović već neko vreme nisu u dobrim odnosima, pa tako kada se organizuju emisije, strogo se vodi računa da njih dve ne budu u istom terminu pozvane. Sve je počelo zbog izjava u javnosti od strane Bekvalčeve, preko čega Pavlovićeva nije mogla da pređe, pa je ozbiljno zamerila kleginici. Naime, poznato je da se dosta spekulisalo o tome da je Milica privržena i okrenuta istom polu, zbog čega je dugo vodila bitku sa antifanovima njenog lika i dela.\nBaš zbog toga, nakon što je Nataša izjavila u emisiji ,,Amidži šou“ da bi između Cece Ražnatović, Rade Manojlović i Milice izabrala nju, uz komentar koji joj se nije svideo.\nMilica nije trošila svoje vreme, pa joj je prvom prilikom kroz medije odgovorila vrlo direktno.\n– Milici je sve to smetalo jer je svesna da taj program gledaju i deca, i stariji, a i te kako vodi računa o svojoj reputaciji, pa je zato to zamerila Nataši koja se opet samo šalila, ali očito da je preterala. Sve je to sad iza njih dve, nisu u svađi, ne peckaju se, možda se čak i čuju, ali mislim da joj Milica to nikad neće zaboraviti, mada me čudi zašto jer se Nataša uvek prvo zeza na svoj račun i to je svima poznato, tako da Mica ne bi trebalo uopšte da se ljuti – objasnio nam izvor za Skandal.


URUČENA RJEŠENJA Milion KM za 59 sportskih klubova | Banjaluka.net\nURUČENA RJEŠENJA Milion KM za 59 sportskih klubova\nOko milion KM Grad Banja Luka će ove godine izdvojiti za finansijsku podršku sportskih klubova sa područja grada, izjavio je gradonačelnik Igor Radojičić.\nPoslije današnjeg uručenja rješenja o sufinansiranju 59 klubova i njih šest za lica sa invaliditetom, Radojičić je naglasio da je Banja Luka, po prvi put, budžet za sportske organizacije određuje na osnovu kategorizacije klubova.\n– Sredstva se dodjeljuju po pravilniku koji klasifikuje vrste sportova i rezultate i predstavlja krajnje objektivan način klasifikacije na koji gotovo niko nije imao primjedbi. Svjesni da bi novca trebalo biti više za veće rezultate pogotovo na međunarodnoj sceni, ali mi smo, s druge strane, u mogućnosti da dodijelimo ono čime raspolažemo – rekao je Radojičić. On je dodao da je ovogodišnji budžet za sportske klubove četiri odsto veći u odnosu na prošlu godinu.\nOn je ukazao da je sufinansiranje klubova samo jedan od oblika pomoći koji Grad Banja Luka pruža sportistima, odnosno da Grad pomaže domaći spot kroz još nekoliko linija. Pored ovog sufinansiranja, nagglasio je Radojičić, Grad pomaže sportiste i klubova kroz godišnji kalendar sportskih manifestacija, sufinansiranjem članarina za djecu, plaćanjem zdravstvenih pregleda sportista, a od ove godine i stipendijama za najpercpektivnije sportiste.\n– Pored toga, u sport ulažemo i kroz program „Sport u školama“ gdje finansiramo sportske sekcije u svim banjalučkim osnovnim školama, a poseban akcenat stavljamo na sportsku infrastrukturu. Najveći projekat je sportska dvorana „Centar“ na mjestu nekadašenjg Šoping centra, koja bi sportistima trebalo da bude stavljena na raspolaganje već u martu ove godine. Uz to, ove godine ćemo raditi još jedan dodatni pomoćni fudbalski teren sa vještačkom travom i nekoliko teretana u prirodi – kazao je Radojičić.\nSaša Kovačević iz Gimnastičkog kluba „Spartak“, rekao je da je Grad u posljednje vrijeme pokazao dosta sluha za potrebe sportista u gradu.\n– Nemamo primjedbi na raspodjelu sredstava, uslovi su bolji, tu su i stipendije, a na nama je sada da radimo i uložimo makismum truda kako bismo stvorili nove sportske asove – zaključio je Kovačević.\nPovrijeđeni navijač Borca u UKC-u, došlo do guranja između Žandarmerije i “Vulturesa”\nDRAMA U PUBLICI: Navijač pao sa tribine na utakmici Borac – Linfild\n“SVI NA STADION, ČUDA SU MOGUĆA” Borčevci se obratili navijačima pred meč sa Linfildom\nZAKAZANA ZA 5. SEPTEMBAR: Ulična trka po prvi put u Laktašima\nSA 11.750 EVRA: UEFA kaznila Borac zbog ponašanja navijača tokom utakmice sa Klužom\nČETVRTA MEDALJA Basketaši Srbije osvojili bronzu\nPRIBLIŽIO SE REVANŠ: Počela prodaja ulaznica za utakmicu Borac – Linfild\nSTOJKOVIĆ SE OPROSTIO OD PARTIZANA: Popularni golman karijeru nastavlja u Saudijskoj Arabiji


Saradnja kompanija HP Indigo i ABG • Print Magazin\nSaradnja kompanija HP Indigo i ABG\nAB Graphic International (ABG) razvija Digicon automatizovane module za brzu doradu u in-line konfiguraciji, za nedavno predstavljeni digitalni štampač HP Indigo V12.\nNovi moduli ABG Digicon 3 serije posebno se razvijaju za novonajavljeni digitalni štampač HP Indigo V12 koji radi do 120 metara u minuti. Svi moduli se fokusiraju na automatizaciju, omogućavajući kontinuiranu proizvodnju uz istovremeno unapređenje kvaliteta i efikasnosti.\n„Ključ liderstva kompanije ABG na tržištu dorade štampe je stalni odnos sa kompanijom HP Indigo. Sa preko 1000 instalacija širom sveta, naša Digicon serija promenila je izgled dorade štampe“, rekao je Matt Burton, direktor prodaje u kompaniji ABG. „Sa ovim novim modulima, svaki deo naše mašine je izrađen u cilju povećanja efikasnosti, smanjenja vremena čekanja, smanjenja otpada i garancije vrhunskih rezultata.”\nIntegrisani moduli uključivaće automatski sistem koji može da primi do 10 matrica, a efikasnost je visoka, zahvaljujući automatizaciji punjenja, smanjenju zastoja i nepotrebnoj ručnoj intervenciji. Ovaj modul će takođe ponuditi automatsko predpozicioniranje rezanja, doprinoseći znatnom smanjenju otpada.\nABG takođe radi na jedinstvenom baferu i 100-postotnoj kontroli štampe. Napredna JDF / JMF tehnologija omogućava automatsko pripremanje novih poslova uz minimalnu ljudsku intervenciju zahvaljujući skenerima koji čitaju barkodove između poslova, a modul za prikupljanje otpada s automatskim vađenjem i sakupljanjem matrice otpada, uključen je non-stop.\nHP Indigo V12 digitalni štampač za etikete prvi je HP Indigo zasnovan na LEPx arhitekturi nove generacije. Štampač radi jednako brzo kao i analogni, stvarajući nove mogućnosti za proizvodnju etiketa.\n„ABG je jedini dobavljač opreme za završnu obradu štampe koji nudi ovaj nivo automatizacije i sofisticiranosti. Ova inovacija pomaže našim kupcima da dosegnu visoki nivo produktivnosti za različite vrste poslova sa brzom isporukom i manje otpada”, rekao je Yogev Barak, menadžer strategije i poslovnog upravljanja u kompaniji HP Indigo.


Pluća spavaće sobe: 3 biljke koje bi trebalo da imate pored kreveta - Srem(č)ica\nPluća spavaće sobe: 3 biljke koje bi trebalo da imate pored kreveta\nSrem(č)ica obožava biljke jer, pored toga što su dekorativne i svaki prostor čine svežijim, često su i jestive i lekovite.\nKako drveće važi za pluća naše planete, tako i sobne biljke važe za pluća našeg doma, jer imaju moć da proizvode kiseonik u procesu fotosinteze.\n1. Zeleni ljiljan (Chlorophytum comosum)\nAko je verovati istraživanjima koja je sprovela NASA, zeleni ljiljan može da očisti vazduh od formaldehida, opasnog hemijskog jedinjenja koje može da izazove rak, i to za čak 90 odsto! Ovaj lepi cvet takođe upija i mirise i isparenja, ali i popboljšava kvalitet sna, budući da reguliše nivo kiseonika u prostoriji, piše HealthyDefinition.com.\n2. Svekrvin jezik (Sansevieria trifasciata)\nOva biljka ima neverovatnu moć da pretvori ugljen dioksid u kiseonik tokom noći! Kao i zeleni ljiljan, svekrvin jezik takođe upija štetni formaldehid, koji se nalazi u bojama za zidove, sredstvima za održavanje nameštaja, raznim filterima od uređaja…\n3. Sveta smokva (Ficus religiosa)\nJoš se naziva i Bo-drvo, a u stanju je da apsorbuje sav ugljen dioksid iz doma tokom noći, i učestvuje u fotosintezi.\nTags: ciscenje pluca sobne biljke svekrvin jezik sveta smokva zeleni ljiljan\nPredstava „Kraljev put“ u Pozorištu „Dobrica Milutinović“\nKoncert „Ta divna bića” u Pozorištu „Dobrica Milutinović”


Kako je Putin „izgubio“ izbore u Moskvi - Sputnjik Srbija\n07:14 05 Mart 2021\n20:36 13.09.2017 (osveženo 08:50 15.09.2017) Preuzmite kraći link\nRusija je na izborima u nedelju testirala glasački sistem nove generacije, napravila probu za predsedničke izbore, koji će biti održani za šest meseci. Međutim, rezultati su, pogotovo oni u Moskvi, izazvali pravu buru na Zapadu. Prema interpretaciji većine, Putin je — izgubio izbore.\nAnalitičar Dragomir Anđelković za Sputnjik kaže da sva istraživanja pokazuju da je rejting Vladimira Putina u Rusiji veoma visok i da je besmisleno reći da je ruski predsednik na ovim lokalnim izborima doživeo „poraz usred Moskve“.\nIzbori u Rusiji: Era novih političkih lidera\n„Nije to bio izbor za Putina ili protiv Putina, već se radilo o lokalnim temama. To ima donekle veze sa Putinovim rejtingom u tim delovima Rusije, ali ne direktne. A kada se radi o samoj Jedinstvenoj Rusiji, ona nije doživela poraz čak ni u Moskvi, u većem delu Moskve je pobedila. To je isto kao kada na izborima u gradu Beogradu Srpska napredna stranka pobedi u 90 odsto opština, a izgubi, primera radi, u Starom gradu. Ne može se reći da je izgubila beogradske izbore ako je poražena na jednoj opštini. U krajnjoj liniji, i opozicija i vladajući blok imaju neke neke delove grada gde bolje stoje — u prirodi demokratije je da i pobednik bude negde gubitnik, tako da su ovo preterivanja ili prosto zlonamerne interpretacije — tvrdnje da je Putin poražen. Mislim da su zapadni centri moći čitavu stvar manipulativno predstavili, kako bi mogli da tvrde da je njegova popularnost u padu u Rusiji, što nije tačno. Sva istraživanja pokazuju da je Putinov lični rejting vrlo visok, a i kada se radi o rezultatima lokalnih izbora, osim ličnih, Putinova stranka je na tim izborima pobedila. Tako da Putin nije gubitnik, već je pobednik ovih izbora“, naglašava naš sagovornik.\nPredsednik protiv oligarha\nNa pitanje li bi Putin zbog medijske interpretacije rezultata na predsedničke izbore u proleće sledeće godine mogao da izađe samostalno, bez stranke Jedinstvena Rusija iza sebe, Anđelković kaže:\n„Mislim da ako Putin izađe samostalno, bez podrške Jedinstvene Rusije, to neće biti ni zbog lokalnih izbora, ni zbog interpretacije zapadnih medija, već zato što želi da pošalje poruku određenom krugu unutar stranke. Ljudi u njemu počeli su da se ponašaju oligarhijski, kao klan vlasti, a da manje brinu o interesima naroda. Ako se odluči na to, onda će to biti zbog unutrašnjih razloga, kao jedna vrsta stimulisanja političke elite da se ponaša odgovornije, a ne zato što je doživeo poraz na lokalnim izborima jer takvog poraza nije ni bilo.“\nMoskva: Uspeh kandidata opozicije na izborima govori o konkurenciji\nDragomir Anđelković na pitanje da li je bilo nekih značajnijih nepravilnosti ukazuje na to da je kontrola glasanja na ruskim izborima na visokom nivou, odnosno da se može uporediti sa razvijenim zapadnim demokratijama.\n„Priče o krađama i prekrajanju izbora u Rusiji su potpuno neprimerene — u krajnjoj liniji, videli smo na primeru američkih izbora da toga ima svugde u svetu, ali takve pojave u Rusiji nisu ništa veće nego, recimo, u Francuskoj“, kaže Anđelković.\nVreme za novu elitu\nNa regionalnim izborima je, inače, na vlast došlo dosta gubernatora iz opozicionih redova. Takve rezultate u Kremlju ocenjuju kao podršku kursu formiranja nove generacije rukovodilaca, kao i znak da stanovništvo Ruske Federacije želi promene.\nAnalitičari smatraju da je predsednik Putin podržavanjem novih ljudi, koji su prošli složeni sistem testiranja, ujedno dao signal da je vreme za stvaranja sveže političke elite. Pritom, rezultati glasanja pokazuju da i birači imaju visoka očekivanja od „novajlija“, kaže Dragomir Anđelković.\n„Putin je svestan da su se, dok je Rusija plivala u petrodolarima, mnogi unutar sistema opustili i počeli da se ponašaju inertno, nedovoljno odgovorno i često samoživo. Zato u okolnostima kada zemlja s manje resursa mora da se bori sa više neprijatelja, Putin raskida sa starim praksama i maksimalno aktivira sistem, da u prvi plan dovede sposobne, mlade ljude. U tom svetlu treba gledati na njegove poslednje poteze koji se odnose na lokalnu politiku — jednim delom je to obračun s korupcijom, drugim delom nastojanje da sistem postane efikasniji, jer neko ko i nije korumpiran, ako ne radi aktivno i produktivno, može da napravi štete više od korumpiranog činovnika koji, s druge strane, nešto i radi. Putin se uhvatio u koštac sa okoštalim sistemom u želji da pokrene mehanizme koji mogu da doprinesu ekonomskom jačanju Rusije u novim okolnostima“, kaže Dragomir Anđelković\nZapad pokušao da „iskoristi trenutak“\nNa pitanje koliko su ovi lokalni izbori uopšte bili značajni u samom ruskom izbornom sistemu, on kaže da „svakako nisu bili beznačajni“:\n„Kad se odlučuje o ma kom segmentu vlasti, to je ujedno test i za neke važnije izbore. Rusija je složena država, gde postoje razni nivoi upravljanja — od lokalnih i federalnih do oblasnih. U svemu tome, u tom velikom mozaiku, ključna figura je predsednik, a pravi izbori biće izbori na kojima se bude birao predsednik Ruske Federacije. Ove izbore možemo samo da shvatimo kao pokušaj nekih opozicionih i zapadnih krugova da iskoriste trenutak i naprave uvertiru u predsedničke izbore tako što bi stvorili lažnu sliku da ’Putinove akcije‘ padaju“, kaže Anđelković za Sputnjik.\nInače, jedna od glavnih izbornih novina bilo je to što su građani Ruske Federacije mogli da glasaju i u mestima u kojima žive, a ne tamo gde su prijavljeni, čime im je znatno olakšan izlazak na birališta.\n05/03 07:10 Lajčak: Već dogovoreni delovi sporazuma Beograda i Prištine\n05/03 07:10 Potpuno zaključavanje ili ne — danas konačna odluka\n05/03 07:02 Postoji jedan tabu o koroni u Nemačkoj: Poznati doktori otkrili šta stoji iza neočekivanih podataka


Milan Trajković je ponos rodne Surdulice ali i Kipra\nPočetna/KATEDRA/Milan Trajković je ponos rodne Surdulice ali i Kipra\nSana Life 17. avgusta 2016.\tKATEDRA, ZANIMLJIVOSTI Ostavite komentar\nSrbiju i rodnu Surdulicu napustio je sa porodicom kada je imao samo sedam godina pa tako na Olimpijskim igrama atletičar Milan Trajković (24) brani boje Kipra.\nMilan je osvojio je sedmo mesto u finalu na Olimpijskim igrama u Riju u trci na 110 metara sa preponama. U kvalifikacijama, a posebno u polufinalu kada je od 25 takmičara imao 4. najbrže vreme 13,31 sekund, čime je postavio novi nacionalni rekord Kipra. Međutim, u finalu nije uspeo da ponovi polufinalnu trku, pa je kroz cilj prošao kao poslednji sa vremenom 13,41, ali je američki takmičar Roni Eš diskvalifikovan, pa je Trajković prema zvaničnoj statistici sedmi najbrži takmičar Olimpijskih igara u ovoj disciplini\n“Osećaj neverovatan dok gledam njegove nastupe na Olimpijadi, kaže ponosna majka Danijela i dodaje da je uvek je verovala u njega.\n“Premašio je sva naša očekivanja i zahvaljujem svima koji su bili uz nas. Milan je diplomirao je na državnom kiparskom fakultetu Graficki Design Multimedia. On je pre svega dobar čovek a onda i uspešan sportista a istovremeno je veoma skroman i privržen porodici, priča majka koja je zdravstvena radnica.\n“Nedostaju mi Surdulica i Srbija a u Milanovo ime ne mogu da govorim.On i njegove dve sestre su najlepše godine proživeli na Kipru. Milan je Srbin i to stoji.Hvala svima u Srbiji koji bodre i podrzavaju Milana. Za sve ostalo morate njega lično da pitate pa i to da li bi se odlučio da brani srpske boje ukoliko ga zovu iz Atletskog saveza i Olimpijskog komiteta Srbije.\nMilanova sestra bliznakinja Milica studira ekologiju u Beogradu dok je starija sestra je Stefana zavrsila je Ekonomiju i Finansije na državnom fakultetu na Kipru.\nOznakeKipar Milan Olimpijada Surdulica Trajković\nPrethodni Pozorišna predstava Sunca i Histriona\nSledeći Poštovanje života\nGalerija savremene likovne umetnosti i ove godine pridružila se manifestaciji MUZEJI za 10, koja se …


NASA: Jupiterov mesec Evropa ima uslove za život?\nIzvor\tIndependent septembar 22, 2016\nJupiterov mesec Evropa jedan je od najboljih kandidata za pronalazak vanzemaljskog oblika života.\nAmerička svemirska agencija (NASA) uskoro bi mogla da saopšti rezultate istraživanja u koje je 2015. godine uložila 15 miliona dolara - da li je u okeanu ispod ledene površine Evrope prisutan neki oblik života, piše Independent. Ovaj Jupiterov satelit se već dugo smatra jednim od najboljih mesta u Sunčevom sistemu za pronalazak vanzemaljskog života. Ispod njenog ledenog pokrivača nalazi se voda u tečnom stanju, a ukoliko njeno stenovito jezgro interaguje s njenim okeanima na način pogodan za proizvodnju supstanci neophodnih za razvoj života, onda nije isključeno da bi na Evropi zaista moglo da bude života. NASA će konferenciju održati u ponedeljak, tokom koje će saopštiti "nova otkrića do kojih je došla analizom fotografija Evrope koje je načinio teleskop Habl.\n« Twitter: Sad je svih 140 karaktera po poruci potpuno vaše! YAHOO hakovan, UKRADENI PODACI najmanje 500 MILIONA KORISNIKA! »


Opština Alibunar dobila sredstva za izradu Plana detaljne regulacije izletišta "Devojački bunar"\nPodručje čije je plansko uređene predviđeno Planom obuhvata zonu kuća za odmor u okviru granica SRP "Deliblatska peščara" i zonu turističkog lokaliteta primarnog značaja “Devojački bunar“.\nPlanom će u potpunosti biti definisano postojeće stanje na predmetnom području, stanje parcela i izgrađenih objekata, kako privatnih, tako i javnih, uključujući objekte javne infrastrukture.\nSagledane će biti i mogućnosti daljeg prostornog razvoja na predmetnom području, razvoj infrastrukture i ostalih javnih sadržaja, sa akcentom na razvoju osnovnih namena ovog područja: turistički sadržaji i prostor za odmor. Turistički sadržaji od interesa za opštinu Alibunar su smeštajni kapaciteti, zanatske i uslužne delatnosti, vinski podrumi i slično. Namena prostora - kuća za odmor obuhvata objekte za povremeno stanovanje i vikend boravak, a planom će biti predviđeni i sadržaji seoskog turizma, uslužne i zanatske delatnosti u funkciji turizma, vinski podrumi, hobi vrtovi i slično.